הוועדה לענייני ביקורת המדינה, כנסת 20, פרוטוקול מספר 142, 2016-07-25 13:00

קארין אלהרר: צהריים טובים לכולם.

קארין אלהרר: אדוני ראש הממשלה ושר החוץ, שבט מבקר המדינה, נציגי הגופים המבוקרים, חברותי וחברי חברי הכנסת.

קארין אלהרר: דיון בנושא פעילותו של משרד החוץ בכלל ומצב ההסברה בפרט, הוא חשוב וחיוני.

קארין אלהרר: ללא קשר למדיניות החוץ שקובעת הממשלה, שאיתה אולי אפשר להתווכח, כשדנים בהסברה ובכוחו של משרד החוץ לייצר הסברה טובה, בוחנים כיצד נראים הפנים שלנו בעולם ויחסינו עם מדינות העולם.

קארין אלהרר: אני רוצה בראשית הדברים, אדוני, להודות לך שהגעת לוועדה לענייני ביקורת המדינה.

קארין אלהרר: לכל מי שיושב כאן בחדר, אדוני, יש אינטרס משותף לחזק את מערך החוץ של מדינת ישראל, את ההסברה הישראלית שיש לה.

קארין אלהרר: זו הסברה שיש לה השפעה מרכזית בשמירה על ביטחון אזרחי מדינת ישראל.

קארין אלהרר: דו"ח מבקר המדינה, שעל בסיסו מתקיים הדיון היום, מציג אמירה אחת ברורה וחד משמעית, החל משנת 2009 מתקיים תהליך של פיחות בכוחו של משרד החוץ וביכולתו האמיתית לקיים את ייעודו.

קארין אלהרר: משרד החוץ אמור להיות האחראי הבלעדי על מדיניות ההסברה והוצאתה לפועל בדרך הטובה ביותר, אבל בינתיים קמו להם משרדים נוספים – המשרד לעניינים אסטרטגיים, משרד ההסברה, משרד התפוצות.

קארין אלהרר: לא ברור למה צריך עוד משרדים ואפשר לחשוב אולי שזה טוב שיש עוד משרדים שדנים בעניין החשוב הזה, אבל המציאות לימדה אותנו, אדוני, שהדבר הזה פוגע בכוחה של מדינת ישראל לייצר הסברה טובה ואחידה.

קארין אלהרר: כי מתברר שאין נהלים שקובעים את חלוקת האחריות בין הגופים, לא נקבעו ממשקי העבודה ביניהם, יש חוסר תיאום.

קארין אלהרר: אם לא די בכך, למיטב ידיעתי, טרם מונה ראש מערך ההסברה והתפקיד מיותם כבר חודשים רבים.

קארין אלהרר: נושא הפיחות בכוחו של משרד החוץ נדון בדו"חות מבקר קודמים ולמרבה הצער כך, לפי מיטב ידיעתי, הדבר טרם טופל.

קארין אלהרר: קיימים גופי הסברה שונים ולא מאוחדים באופן שפוגע במדינת ישראל והדבר בא לידי ביטוי, אדוני, גם במבצע צוק איתן, כשהיו התנגשויות בין המשרדים של דובר צה"ל למשרד החוץ.

קארין אלהרר: ההסברה היא מרכיב עיקרי בחוסן הלאומי.

קארין אלהרר: קשה להגן על ניצחון צבאי ומדיני ללא ניצחון בדעת הקהל.

קארין אלהרר: המלחמה העיקרית שלנו היא בתקשורת הבינלאומית ובדעת הקהל העולמית.

קארין אלהרר: כך אמרת אתה, אדוני ראש הממשלה, אחרי מבצע עמוד ענן, בסתיו 2012.

קארין אלהרר: למרבה הצער, מאז הקמתה של הממשלה הנוכחית, אין שר חוץ במשרה מלאה.

קארין אלהרר: מי שמכהן בתפקיד החשוב הזה הוא אתה, אדוני, ונזכיר שמדובר בתפקיד נוסף להיותך השר לשיתוף פעולה אזורי, שר הכלכלה ושר התקשורת וכמובן מנהיג הספינה של מדינת ישראל – תפקידך החשוב ביותר – ראש הממשלה.

קארין אלהרר: ואין ברצוני חלילה לזלזל ביכולותיך וכישוריך הרבים, אבל האם אתה סבור באמת ובתמים שבתקופה הזו, שבה מדינת ישראל מתמודדת מדי יום עם מסע דה-לגיטימציה גובר: מתקפות על הקשר ההיסטורי בין העם היהודי לירושלים על ידי אונסק"ו, החלטות חד צדדיות נגד ישראל במועצת זכויות האדם של האו"ם ואפילו הגדילו ותקפו אותנו בארגון הבריאות העולמי.

קארין אלהרר: דווקא עכשיו אין מקום למינוי שר חוץ, שיפעל אך ורק לשיפור מצבה הבינלאומי של מדינת ישראל?

קארין אלהרר: אדוני, אני שמעתי היטב את הדברים שאמרת במליאת הכנסת בשבוע שעבר ומאד שמחתי לגלות על היחסים שלנו עם מדינות אפריקה.

קארין אלהרר: אני חושבת שמדובר בדבר חשוב מאין כמוהו.

קארין אלהרר: אך מה בדבר יחסינו עם מדינות אירופה למשל?

קארין אלהרר: מה בדבר החרמות, תנועת ה-BSD, ההשפעות שלה על החיים שלנו במדינת ישראל.

קארין אלהרר: האם זה מוסדר?

קארין אלהרר: אדוני, אנחנו הפסדנו בקרב על סימון המוצרים.

קארין אלהרר: הפסדנו.

קארין אלהרר: תודעתית.

קארין אלהרר: אנחנו הכי צודקים בעולם, אבל הפסדנו בקרב הזה וזו רק דוגמא.

קארין אלהרר: אנחנו נבקש היום לבדוק את יכולת התפקוד של משרד החוץ בתנאים הנוכחיים ואת היכולת לייצר הסברה עדכנית וטובה שמשרתת את האינטרסים הלאומיים של מדינת ישראל.

קארין אלהרר: יש חשיבות קריטית לדברים האלה ואני מאד מקווה ורוצה שנשמע בשורות מעודדות, כי זה לטובת כולנו.

קארין אלהרר: עכשיו מילה על סדרי הדיון.

קארין אלהרר: כפי שנהוג בוועדה לביקורת המדינה, יציג מבקר המדינה, לאחר מכן דברי פתיחה של ראש הממשלה ולאחר מכן נעבור לשאלות ותשובות.

קארין אלהרר: אני מודיעה, זה יהיה דיון מכבד ומכובד.

קארין אלהרר: לא יהיו התפרצויות, אפס סובלנות, סדרים בהיכון.

קארין אלהרר: זה לא יקרה.

קארין אלהרר: תודה רבה.

קארין אלהרר: מר יובל חיו, מנהל חטיבה לביקורת משרדי ממשלה ומוסדות שלטון, משרד מבקר המדינה, בבקשה.

<יובל חיו: גברתי יושבת הראש, אדוני ראש הממשלה ושר החוץ, אני אפתח ואומר שניהול יחסי החוץ של ישראל, ובכללם ההסברה והדיפלומטיה הציבורית, אין ספק שהם משימת ליבה במשרד החוץ, ובשנים האחרונות על המשימות של הממשלה ובתוכן משרד החוץ, נוספה משימה נוספת – זה המאבק הדיפלומטי תקשורתי בתנועת החרמות, ב-BDS ובגילויי האנטישמיות בחו"ל.

<יובל חיו: זה נכון שהדיון היום ייערך בנוגע לשני דו"חות שפורסמו השנה בקשר למשרד החוץ.

<יובל חיו: עם זאת צריך לומר שצריך להסתכל על הנושא הזה והדיון בנושא הזה חייב להתלוות לו דיון נוסף.

<יובל חיו: דיון בפריזמה רחבה יותר על מגמות המסתמנות בשנים האחרונות בנוגע לתפקוד הכולל של משרד החוץ.

<יובל חיו: לצורך כך אני גם מבקש להפנות למספר דו"חות נוספים שערך משרד מבקר המדינה – הדו"ח על התכנון המדיני במשרד החוץ, הדו"ח בנושא ניהול ותכנון משאבי אנוש שבמשרד, הדו"ח בנושא ההיערכות של המשרד למצבי חירום ואציין גם דו"ח שעסק בתיאום פעילויות של משרד החוץ ומשרד הכלכלה בתיאומי סחר החוץ.

<יובל חיו: בכלל הדו"חות הללו אני אצביע על שתי מגמות עיקריות.

<יובל חיו: המגמה הראשונה נוגעת לחולשות פנימיות של משרד החוץ, המשרד פנימה.

<יובל חיו: אני מפנה בעיקר לליקויים מנהליים בתחומי ניצול משאבים חומריים, בליקויים יסודיים בניהול כוח האדם במשרד, בהכשרת עובדים, וכן ליקויים מקצועיים בתחום התכנון המדיני האסטרטגי ויישום תכניות שכוללות יעדים ומטרות מוגדרים.

<יובל חיו: המגמה השנייה נוגעת לחולשות מערכתיות שיש להן השפעה ישירה על תפקוד משרד החוץ.

<יובל חיו: מדובר בין היתר בחולשות בקשרי הגומלין בין משרד החוץ לבין גורמי מערכת הביטחון בתחום המדיני, ביטחוני, הסברתי.

<יובל חיו: כפל סמכויות בתחומי ההסברה והדיפלומטיה הציבורית, המוקנות הן למשרד החוץ והן למשרד לנושאים אסטרטגיים והסברה, משרד התפוצות ומשרד ראש הממשלה, ועיכוב במימוש ההיערכות הארגונית למאבק בתופעת החרמות וגילויי האנטישמיות.

<יובל חיו: בסך הכל מדובר במערך שהוא מבוזר ולכן האתגר הרבה יותר משמעותי, ועדיין חסרה רמת התיאום ושיתוף הפעולה הדרושים.

<יובל חיו: אסיים בכך שמאחר שהנושאים האמורים נוגעים לתחום הביטחון הלאומי של ישראל, הרי שיש לתת מענה לכל חולשה שהועלתה בדו"חות, באשר לקשרי הגומלין והתיאום בין המשרדים השונים, לחלוקת הסמכויות ביניהם ולניצול המיטבי של המשאבים שמופנים למטרות הללו.

<יובל חיו: עד כאן, תודה.

קארין אלהרר: תודה רבה.

קארין אלהרר: אדוני, ראש הממשלה.

בנימין נתניהו: תודה, גברתי יושבת הראש.

בנימין נתניהו: אני מודה לך על ההזמנה ועל ההזדמנות לדון בנושא שאני עוסק בו 35 שנים.

בנימין נתניהו: אני חושב שאני קצת מבין בנושא הזה ותמיד היו לנו אתגרים.

בנימין נתניהו: מדינת ישראל סבלה מהתקפות בפורומים בינלאומיים מאז ומתמיד, כמעט מאז ומתמיד, להוציא אולי את יום הקמתה, או יותר נכון את היום של הכרזת האו"ם.

בנימין נתניהו: אבל אני חושב שהשאלה שצריך לשאול והסברה זה לא יעד בפני עצמו, אלא אם כן אתה פוליטיקאי וירטואלי שפועל בעולם וירטואלי.

בנימין נתניהו: הסברה זה יעד להשיג יעדים אסטרטגיים של המדינה.

בנימין נתניהו: יעדים מדיניים, יעדים ביטחוניים, יעדים כלכליים.

בנימין נתניהו: זה לא יעד בפני עצמו.

בנימין נתניהו: והשאלה שאנחנו צריכים לשאול זה כמובן איך אנחנו משרתים את היעדים.

בנימין נתניהו: האם היעדים האלה מושגים או לא מושגים.

בנימין נתניהו: זו השאלה הראשונה.

בנימין נתניהו: יש דרך אחת לקבל הסברה טובה או דעת קהל טובה.

בנימין נתניהו: לרגע אתה מקריב את היעדים האסטרטגיים שלך.

בנימין נתניהו: כולם, כמו אדם שמחלק כסף בפינת רחוב, כולם יטפחו לו על השכם, מהר מאד אתה מגיע לפשיטת רגל והכל מתהפך עליך.

בנימין נתניהו: החכמה היא איך לקדם את האינטרסים הלאומיים והבינלאומיים שלנו וכמובן להתמודד מול חזית ההסברה הזאת.

בנימין נתניהו: ולכן אני רוצה לשאול איך אנחנו מודדים, מה הוא המדד שבאמצעותו אנחנו אומרים האם ההסברה מצליחה, האם ה-BDS מצליח נגדנו, אולי הוא נכשל.

בנימין נתניהו: האם משרד החוץ, שהוא לא יעד בפני עצמו גם כן, הוא חלק ממכלול, הוא עושה עבודה מצוינת, מותר לי לומר.

בנימין נתניהו: הוא עושה עבודה מצוינת.

בנימין נתניהו: השאלה שאנחנו צריכים לשאול היא איך אנחנו מודדים הצלחה או כישלון.

בנימין נתניהו: ואני טוען שאפשר למדוד את זה בכמה דרכים.

בנימין נתניהו: אפשר למדוד את זה בהיקף הסחר, אפשר למדוד את זה בהיקף הביקורים, אפשר למדוד את זה בהיקף היחסים.

בנימין נתניהו: אפשר למדוד את זה בדעת הקהל, בשינויים בדעת הקהל.

בנימין נתניהו: ולכן אני חושב שבעוד שהאתגרים נגדנו היו קבועים, משהו משתנה והוא משתנה לטובה.

בנימין נתניהו: ומה שמשתנה לטובה הוא שישראל נתפסת יותר ויותר בזירה העולמית כבעלת ברית נכסית, כנכס.

בנימין נתניהו: זה משתנה.

בנימין נתניהו: זה משתנה סביב שני צירים עיקריים אבל לא בלעדיים – אחד זה הנכסיות שלנו במאבק נגד הטרור הבינלאומי.

בנימין נתניהו: כל המדינות מושפעות.

בנימין נתניהו: והדבר השני הוא כמובן היכולת הטכנולוגית שלנו, המיתוג שלנו, שהוא מיתוג אמיתי כמדינת סטרטאפ, כמדינה עם יכולות גדולות מאד.

בנימין נתניהו: לפעמים זה לוקח שנים שהפירות הללו יבשילו, אבל הם מבשילים ואנחנו פועלים לקדם את זה בעוצמה.

בנימין נתניהו: ובכן, אני רוצה לדבר על המדדים הללו, כי לדעתי כל הדיון הזה, דיון טכני, דיון על מחלקות, על ועדות - - -

קארין אלהרר: הטכניקה לא יוצרת - - -

בנימין נתניהו: אני אומר, אני חושב בתפיסתי בכלל מאז שהייתי בצבא ואחר כך בעולם העסקי, וגם בעולם הפוליטי ובעולם המדיני, מה שצריך לבחון זה קודם כל תוצאות.

בנימין נתניהו: התהליכים הם חשובים, בוודאי יש מה ללמוד ולשמוע, אם כי לא תמיד מה שנאמר זה תמיד בהכרח נכון.

בנימין נתניהו: קראתי דו"ח של מבקר המדינה, דו"ח על שריפות הכרמל, היו חסרות בו שתי מילים.

בנימין נתניהו: שתי מילים – מטוסי כיבוי.

בנימין נתניהו: מאז היו 500 שריפות, כולן כובו, כולל אחת ליד יד ושם, אבל התהליך היה תהליך נהדר, אבל אנחנו צריכים שהתוצאות תהיינה טובות.

בנימין נתניהו: וכולנו יודעים שבלי שתי המילים הללו, התוצאות היו נוראות.

בנימין נתניהו: ולכן אני מדבר קודם כל על התוצאות ומזה נקיש אחורה.

בנימין נתניהו: ובכן, הדבר הראשון שרציתי להגיד, יש שינוי עצום.

בנימין נתניהו: שינוי עצום.

בנימין נתניהו: ואני רוצה למסור אותו לפניכם.

בנימין נתניהו: השינוי הוא במפה הזאת, אולי אתם יכולים לחלק אותה.

בנימין נתניהו: המפה הזאת מראה באדום מה השינויים האחרונים שמתרחשים במדינות העולם לטובה עם ישראל, ואני רשמתי לי את השינויים הללו.

בנימין נתניהו: עם סין יש לנו אזור, אנחנו מנהלים עכשיו את הדיונים על סחר חופשי, אזור סחר חופשי, דבר שייחלנו לו במשך שנים.

מרב מיכאלי: זה לא יתפוצץ?

קארין אלהרר: זה לא יתפוצץ בפנים שלי?

בנימין נתניהו: עם הודו יש לנו גידול של 30% בייצוא ויחסים - - -

יואל חסון: אדוני, תשים לב על העין של יושבת הראש.

יואל חסון: תן לי לעזור לך בעניין הזה.

בנימין נתניהו: אני לא רוצה להוציא לה את העין.

בנימין נתניהו: אם אפשר להקרין, הייתי מודה.

בנימין נתניהו: אפשר להקרין את זה?

בנימין נתניהו: תודה, זה יעזור.

בנימין נתניהו: את בסדר, קארין?

בנימין נתניהו: עם יפן יש לנו הסכם הגנה על - - -

<קריאה: מדיניות - - - אוהבים לדבר על תחושות אבל - - -

קארין אלהרר: רגע, רגע, אמרתי שלא יהיו התפרצויות.

קארין אלהרר: התכוונתי לזה.

דוד ביטן: אבל תנו לראש הממשלה לדבר.

קארין אלהרר: ראש הממשלה ידבר עוד מספר דקות ואנחנו עוברים לשאלות.

בנימין נתניהו: עם רוסיה תיאום בין הצבאות ועכשיו ציינו 25 שנים ליחסים הדיפלומטים בכינוס מדהים.

בנימין נתניהו: עם סינגפור יש לנו הרבה יחסים, אבל ביקור ראשון של ראש ממשלת סינגפור בישראל זה אומר לכם משהו.

בנימין נתניהו: עם אפריקה – ביקור ראשון של ראש ממשלת ישראל זה עשרות שנים.

בנימין נתניהו: פגישה היסטורית עם מנהיגי אתיופיה, קניה, רואנדה, אוגנדה, דרום סודן, טנזניה, זמביה.

בנימין נתניהו: חידוש יחסים עם גינאה.

בנימין נתניהו: אני כבר אומר לכם שעוד מדינות בדרך.

בנימין נתניהו: הצהרה של צ'אד, מאד חיובית לישראל.

בנימין נתניהו: דורי גולד נפגש איתם.

בנימין נתניהו: מנכ"ל משרד החוץ נפגש עם נציגי צ'אד רק לאחרונה.

בנימין נתניהו: ארגנטינה, הצהרה של מקנרי על שינוי מדיניות.

בנימין נתניהו: פרגוואי – ביקור ראשון של נשיא פרגוואי בישראל.

בנימין נתניהו: קפריסין ויוון – פסגה משולשת בניקוסיה.

בנימין נתניהו: יותר נכון נשיא קפריסין היה פה רק אתמול.

בנימין נתניהו: אגב דיברתי עם פוטין שלשום.

בנימין נתניהו: טורקיה – נרמול היחסים.

בנימין נתניהו: קולומביה – הסכם סחר חופשי, שאנחנו חתמנו עליו רק לאחרונה ועוד הסדרים כאלה בדרך.

בנימין נתניהו: זה אחד.

בנימין נתניהו: מדינות.

בנימין נתניהו: מה עם ביקורים?

בנימין נתניהו: שר חוץ אמרת לא מתפקד.

קארין אלהרר: לא, זה לא מה שאמרתי אדוני ואני גם שמעתי היטב את דבריך במליאה - - -

בנימין נתניהו: ואני שמעתי אותך - - -

קארין אלהרר: שיומנך מאד מאד עמוס.

בנימין נתניהו: אמרת שצריך שר חוץ במשרה מלאה.

בנימין נתניהו: הנה שר החוץ במשרה שאני ממלא.

בנימין נתניהו: מספר הביקורים שלי, המפגשים שלי עם שרים, שרי חוץ, ראשי ממשלה, ראשי מדינה, פרלמנטרים – ברבע הראשון, בחציון הראשון של שנת 2015 – 62 – זה מספר עצום – אבל זה גדל ל-114 בחציון הראשון בשנת 2015 וזה ממשיך.

בנימין נתניהו: זה גדל ל-122 בחציון השני.

בנימין נתניהו: זה כל שבוע ארבעה מפגשים של אותו שר חוץ.

בנימין נתניהו: עכשיו, כמובן שהדבר הזה הוא שינוי עצום.

בנימין נתניהו: פשוט עצום.

בנימין נתניהו: ישראל פורצת למרחב.

בנימין נתניהו: כל מי שעיניו בראשו – מדברים על בידוד.

בנימין נתניהו: איזה בידוד יש פה?

בנימין נתניהו: אלוהים אדירים, תוצאות כאלה ייחלנו להן.

בנימין נתניהו: במשך כל שנות קיום המדינה לא היו לנו תוצאות כאלה.

בנימין נתניהו: אבל עכשיו השאלה היא כמובן מה קורה במדינות היסוד, מדינות העוגן שמופיעות שם בכחול.

בנימין נתניהו: מה קורה במדינות העוגן?

בנימין נתניהו: במדינות העוגן, אני לא דיברתי רק על מה שקורה בין אותן מדינות קטנות כמו סין ויפן והודו ורוסיה.

בנימין נתניהו: מה קורה במדינת העוגן החשובה ביותר וזה ארצות הברית.

בנימין נתניהו: דווקא שם אני רוצה לדבר.

בנימין נתניהו: כל הזמן מסבירים שמעמדנו, וגם את אמרת את זה, מתערער.

בנימין נתניהו: אני לא אומר לכם שאין לנו בעיה באיחוד האירופי.

בנימין נתניהו: אני כל הזמן אומר שיש לנו בעיה.

בנימין נתניהו: דווקא עם מדינות רבות באירופה כמו, אני לא רוצה להזכיר יותר מדי שמות, אבל יש שם כמה שמות של מדינות חזקות מאד, לא רק במזרח אירופה, גם במערב אירופה.

בנימין נתניהו: מדינות עם מערכת יחסים.

בנימין נתניהו: ביקרתי לאחרונה באיטליה, במפגשים עם ממשלת הולנד, עם דיוויד קמרון ואחרים; וצרפת, שאגב היא סירבה לסמן מוצרים וכך עשו גם אחרים.

בנימין נתניהו: וה-BDS בכלל נמצא תחת התקפה בארצות הברית.

בנימין נתניהו: יש שם מדינות, 24 מדינות נמצאות כרגע בתהליך של חקיקה נגד ה-BDS.

בנימין נתניהו: אבל מה קורה בדעת הקהל האמריקנית?

בנימין נתניהו: אתם תגידו דבר אחד, אני אגיד דבר שני.

בנימין נתניהו: מהו המדד?

בנימין נתניהו: ובכן יש מדד.

בנימין נתניהו: קוראים לזה סקר גאלופ.

בנימין נתניהו: לוקחים כל שנה שאלה פשוטה, והשאלה הזאת, ואת זה אני מבקש להעלות ומייקל אורן בוודאי מכיר את זה, אבל אני מניח שאתם לא מכירים את זה.

בנימין נתניהו: לא את זה, את זה.

בנימין נתניהו: בבקשה, אתם רואים כאן למעלה, שואלים שאלה אחת.

בנימין נתניהו: כל שנה את אותה שאלה – במי אתם תומכים, בישראל או בפלסטינים?

בנימין נתניהו: ואתם רואים שהפלסטינים – פלאט.

בנימין נתניהו: חוץ משנה אחת שערפאת מת וחשבו שאבו מאזן הוא אביר השלום, וזה נפל מהר מאד.

בנימין נתניהו: פלאט.

בנימין נתניהו: שטוח לגמרי.

בנימין נתניהו: אבל ראו נא בבקשה מה קורה ביחס לישראל.

בנימין נתניהו: אגב, אני נכנסתי כשהתמיכה בישראל הייתה 63% באותה שנה.

בנימין נתניהו: זה עכשיו גדל ל-71%.

בנימין נתניהו: זה בציבור האמריקני.

בנימין נתניהו: אני לא אומר שאין כיסים שם שאנחנו צריכים לטפל בהם, אבל התמיכה בארצות היא חזקה מאד מאד, והעוצמה שלה נמדדת דווקא מול חילוקי דעות שהיו לנו למשל בנושא איראן והעובדה שהיחסים מתהדקים.

בנימין נתניהו: גם היחסים המודיעיניים, גם היחסים עם הביטחון.

בנימין נתניהו: אני מקווה, מאמין, שהרי אנחנו גם נחתום על MOU, מזכר הבנות.

בנימין נתניהו: נגל יוצא בשבוע הבא לארצות הברית ואני מקווה ומאמין שאנחנו מתקרבים לסיום.

בנימין נתניהו: אני חושב שהתמיכה הדו מפלגתית האיתנה שיש בארצות הברית, התמיכה של המועמדים לנשיאות בישראל והדבר הזה שמשקף יותר מכל את התמיכה בישראל ואת העובדה שזה עולה, במדדים העיקריים, ועוד לא דיברתי על הסחר שלנו שעולה כל הזמן מאז שהתחילו את ה-BDS.

בנימין נתניהו: עולה ועולה ועולה - - -

מיקי רוזנטל: זה יורד, אדוני.

בנימין נתניהו: במדדים העיקריים של יחסי המדינות - - -

קארין אלהרר: מיקי, מיקי.

מיקי רוזנטל: אי אפשר לעוות את העובדות.

בנימין נתניהו: בפריצה של ישראל למרחב שלא הייתה כדוגמתה, התמיכה הגדולה בארצות הברית, שקיימת, ביקורים של מנהיגים שלא היו כדוגמתם, לא היה דבר כזה.

בנימין נתניהו: אני חושב שבמבחן הזה מדיניות החוץ של ישראל היא הצלחה גדולה.

בנימין נתניהו: זה לא אומר שאין לנו בעיות, זה לא אומר שאין אתגרים ואני אומר לכם שמשרד החוץ עמל, הוא צריך עכשיו לחבוק עולם שלם.

בנימין נתניהו: עכשיו, ביחס להסברה, מי קבע, מי קבע שזה צריך להיות מרוכז.

בנימין נתניהו: זו טענה.

בנימין נתניהו: גם קבעו דברים מסוימים על דו"ח הכרמל.

בנימין נתניהו: אני קובע אחרת.

קארין אלהרר: אז אדוני כופר בדו"ח?

בנימין נתניהו: אני לא מסכים עם הקביעה הזאת, נכון.

בנימין נתניהו: אני חושב שההסברה צריכה להיות בכמה וכמה מישורים.

בנימין נתניהו: היא צריכה ללכת גם להסברה.

בנימין נתניהו: היום, במיוחד אל מול הביקורת שנעשית עלינו ועל ידי גופים פרוגרסיביים, אני רוצה להגיד לכם, אני למשל עשיתי לאחרונה כמה דברים.

בנימין נתניהו: פניתי לציבורים הללו באמצעים חדשים.

בנימין נתניהו: אגב, משרד החוץ מסייע בזה, הוא מפיץ את זה דרך השגרירויות.

בנימין נתניהו: פניתי על נושא של הקהילה הלהט"בית, ההתקפה באורלנדו, ואני רוצה שתקשיבו לנתונים האלה, כי זה שונה מכל מה שאתם שומעים.

בנימין נתניהו: וקיבלנו תגובות.

בנימין נתניהו: מבחינת הקישורים - זה הגיע ל-60 מיליון בני אדם.

בנימין נתניהו: מבחינת צפיות – זה הגיע ל-24 מיליון בני אדם.

בנימין נתניהו: הייתה התקפה על - - - אריאל, ואני גם כן שם דיברתי, קצר, שתי דקות.

בנימין נתניהו: מספר הצפיות – 8 מיליון.

בנימין נתניהו: אנחנו משתמשים באוצרים חדשים.

בנימין נתניהו: משרד החוץ מעביר את זה באמצעים השונים, אבל הרשתות הן מגוונות ורחבות ולכן האמצעים הם מגוונים ורחבים, והעוצמה שאנחנו עושים, בשיתוף הפעולה של משרד החוץ והמשרד לעניינים אסטרטגיים שמטפל בבעיה אסטרטגית של המדינה, ו-BDS אנחנו מטפלים בו ולכן הוא במגננה.

בנימין נתניהו: לכן הוא במגננה בפעם הראשונה.

בנימין נתניהו: אנחנו מקבלים דו"חות, הם מתגוננים.

בנימין נתניהו: הם עכשיו עושים קמפיין – הזכות ל-BDS.

בנימין נתניהו: הם זכות להוכיח עכשיו, להגן, The right to BSD, משום שהם הולכים ומקבלים מכות בהרבה הרבה זירות.

בנימין נתניהו: ואני לא אכחד שהיו לנו גם הצלחות אחרות בפיפ"א, בפרטנר, בכנסייה המתודיסטית.

בנימין נתניהו: בזירות רבות אחרות אנחנו הבסנו אותם.

בנימין נתניהו: האם זה אומר שהאתגרים הסתיימו?

בנימין נתניהו: לא.

בנימין נתניהו: אבל על ידי המדדים העיקריים של היחסים שלנו עם מדינות העולם, הביקורים של מנהיגים כאן, הפתיחות שלהם לסחר ולהסכמים עם ישראל, בכל המדדים הללו ישראל פורצת למרחב ולמשרד החוץ יש חלק חשוב וחיוני בזה.

קארין אלהרר: אדוני, אני רוצה לשאול, בהמשך לדבריך ולמספר השעות הלא מבוטל שאתה מקדיש, ואני מעריכה את העבודה, בנושא משרד החוץ.

קארין אלהרר: אדוני, זה בהכרח בא על חשבון משהו.

קארין אלהרר: אמנם אתה ראש הממשלה הכי מוכשר שהיה כאן אי פעם, אבל עדיין, זה חייב לבוא על חשבון משהו.

בנימין נתניהו: אנחנו נתווכח על זה.

קארין אלהרר: לא, אדוני, עם כל הכבוד, באמת, אני אומרת את הדברים, אל תדאג, עוד יהיו לנו נושאים להתווכח עליהם.

קארין אלהרר: מתי אתה יכול להקדיש את הזמן גם למשרדים האחרים שאתה עומד בראשם.

קארין אלהרר: אתה גם צריך להיות ראש הממשלה.

קארין אלהרר: מדינת ישראל, אמרת בעצמך - היטבת לומר - עומדת בפני אתגרים רבים.

קארין אלהרר: אז זה דבר אחד.

קארין אלהרר: אדוני, אני מבינה שאתה כופר באמירות של דו"ח מבקר המדינה.

קארין אלהרר: לשיטתך זה בסדר גמור שיש גופים רבים ונוספים שפועלים בתחום זה.

בנימין נתניהו: קודם כל אני אלמד את הדו"ח.

מיקי רוזנטל: שלא מתואמים זה עם זה.

קארין אלהרר: רגע.

מיקי רוזנטל: לא, זה גם חשוב להגיד.

קארין אלהרר: בסדר מיקי, אנחנו מגיעים לזה.

קארין אלהרר: פרה-פרה.

קארין אלהרר: כן, אדוני.

בנימין נתניהו: אני חושב שהקביעה שהכל צריך להתרכז במשרד החוץ היא קביעה שאני לא בהכרח מקבל אותה.

בנימין נתניהו: אני בוחן דברים על פי התוצאות ולא על פי תהליכים.

בנימין נתניהו: אחד.

עליזה לביא: תסביר לנו את הרציו.

עליזה לביא: למה לא?

בנימין נתניהו: שתיים - - -

קארין אלהרר: רגע, שנייה, עליזה.

קארין אלהרר: אדוני, אני רוצה לחדד.

קארין אלהרר: תראה, יש מספר גופים.

קארין אלהרר: האם אדוני יודע - - -

בנימין נתניהו: סליחה, שאלת אותי לגבי תיקים אחרים שלי.

בנימין נתניהו: אתם כבר מבינים שאני עוסק במדיניות החוץ באינטנסיביות רבה מאד ואני לא מציע להשוות את זה לאחרים.

בנימין נתניהו: את עשית את זה, אבל אל תעשי את זה.

בנימין נתניהו: אבל אני כן אומר דבר אחד – אני בקרוב אשחרר מעלי כמה תיקים, אז זה יקל על התרכזות נוספת במשימות שאני מגדיר אותן חשובות.

זהבה גלאון: זה מתחיל להיות מעניין, אדוני.

זהבה גלאון: סוף סוף הדיון נהיה מעניין.

יואל חסון: אדוני ראש הממשלה, כמה אנשים פה מהליכוד הוציאו את הלשון תוך כדי שאמרת את זה.

קארין אלהרר: חברים, סליחה.

קארין אלהרר: סליחה, אפשר?

קארין אלהרר: אני מבינה שזאת הייתה הודעה חשובה ואכן הודעה חשובה, אדוני.

קארין אלהרר: יחד עם זאת, יש מספר משרדים.

קארין אלהרר: כדי שהמערכת הזאת תעבוד בהרמוניה, דרושה באמת עבודת תכלול.

קארין אלהרר: עכשיו, אדוני, אני אשאל אותך: מאז הקמת הממשלה האחרונה, מאז כהונתך כשר החוץ, כמה פעמים נפגשת עם השרים הרלבנטיים – גלעד ארדן, נפתלי בנט, איילת שקד – ביחד כדי לדון בתכנית האסטרטגית להסברת ישראל בעולם?

קארין אלהרר: האם יש תכנית אסטרטגית קיימת כזאת?

קארין אלהרר: האם כולם מודעים לתכנית הזאת או שכל אחד מדבר בשפה אחרת?

קארין אלהרר: בסוף, אם אין תכנית אחת סדורה, אלה הפנים שלנו.

קארין אלהרר: ככה אנחנו נראים.

בנימין נתניהו: אבל נפגשים כל הזמן בישיבות הקבינט, כמובן, אבל בישיבת קבינט מיוחדת דנו, כיוון שהקדשתי אותה לזה, בישיבת שרים מיוחדת, לדון, גם קבינט, לדון בנושא ה-BDS והתיאום הבין משרדי והתקצוב ל-BDS ואני חושב שזאת הייתה ישיבה מאד פורה ו - - -

קארין אלהרר: מתי היא הייתה, אדוני?

בנימין נתניהו: היא הייתה לפני שבועיים, משהו כזה.

בנימין נתניהו: לפני 10 ימים.

בנימין נתניהו: אולי תגיד, נגל?

בנימין נתניהו: דבר.

<יעקב נגל: הקבינט היה לפני כמה ימים.

<יעקב נגל: צפו קבינט בנושא ה-BDS החדש בחודש הבא.

בנימין נתניהו: כן.

קארין אלהרר: זאת הייתה הפגישה היחידה לאורך כל השנה ו-?

בנימין נתניהו: לא, אנחנו נפגשים כל הזמן.

קארין אלהרר: לא, בישיבות ממשלה מן הסתם נפגשים פעם בשבוע - - -

בנימין נתניהו: לא, לא.

קארין אלהרר: השאלה מה מיוחד - - -

בנימין נתניהו: היו ישיבות עם השר ארדן, היו ישיבות עם שרים נוספים והייתה ישיבה שהגיעה לכלל התכניות שאנחנו מעלים בישיבת שרים מיוחדת והנושא עלה גם בקבינט.

<יעקב נגל: ב-23 ביוני הייתה הישיבה האחרונה בנושא ה-BDS.

קארין אלהרר: בנושא ה-BDS.

<יעקב נגל: כולל הנחיות של ראש הממשלה, לא את כל ההנחיות כמובן אפשר להציג פה.

<יעקב נגל: כולל הנחיות, כולל היערכות, כולל הנחיות למשרדים אחרים איך לתמוך בפעילות שמוביל ומרכז המשרד לעניינים אסטרטגיים בנושא ה-BDS.

מיקי רוזנטל: האם הייתה ישיבה אי פעם בנושא ההסברה של כלל המשרדים שעוסקים בזה?

מיקי רוזנטל: זו השאלה שאדוני צריך לענות עליה.

בנימין נתניהו: כל הזמן.

בנימין נתניהו: כל הזמן.

מיקי רוזנטל: הייתה ישיבה של כלל המשרדים?

בנימין נתניהו: כל הזמן.

בנימין נתניהו: אין ישיבת קבינט שאנחנו לא דנים.

בנימין נתניהו: אתם מסתכלים על תהליכים.

מיקי רוזנטל: נכון.

בנימין נתניהו: אני לא מסתכל על תהליכים.

עליזה לביא: אז על מה?

עליזה לביא: ביקשנו שתסביר לנו מה הרציו.

בנימין נתניהו: אני מסביר היטב.

מיקי רוזנטל: כן.

מיקי רוזנטל: עד עכשיו דיברת על נתונים - - -

קארין אלהרר: לא, לא, השאלה הובנה.

מיקי רוזנטל: אבל הדו"ח נוגע להסברה.

קארין אלהרר: חבר הכנסת רוזנטל - - -

מיקי רוזנטל: אדוני חמקן.

קארין אלהרר: קריאה ראשונה.

קארין אלהרר: חבר הכנסת רוזנטל - - -

נאוה בוקר: עם כל המשרדים - - -

קארין אלהרר: נאוה בוקר, קריאה ראשונה.

מיקי רוזנטל: והפרה - - - ולא במדיניות - - -

קארין אלהרר: שרן השכל, די.

מיקי רוזנטל: ואנחנו מבקשים - - -

קארין אלהרר: חבר הכנסת רוזנטל, די.

מיקי רוזנטל: והסברה זה לא פגישות רק עם ראשי ממשלות, אלא גם - - -

קארין אלהרר: מיקי רוזנטל, קריאה שנייה.

קארין אלהרר: כן.

בנימין נתניהו: כן.

בנימין נתניהו: קודם כל יש מטה הסברה - - -

דוד ביטן: בארצות הברית זה חשוב - - - לא באוגנדה.

בנימין נתניהו: לא, לא, גם באוגנדה.

קארין אלהרר: חברת הכנסת ורבין.

קארין אלהרר: חברת הכנסת קסניה.

זהבה גלאון: מה עם צ'אד?

בנימין נתניהו: שאלתם שאלה, אני רוצה להשיב עליה.

קארין אלהרר: בבקשה.

בנימין נתניהו: קודם כל ריכוזיות ההסברה נעשית מתוך - צריך להבין את זה - בסוף מתוך משרד ראש הממשלה.

בנימין נתניהו: יש מטה הסברה לאומי, הוא מתפקד היטב ממשרד ראש הממשלה.

בנימין נתניהו: הוא עוסק כל היום וכל יום בתיאום הנושאים ההסברתיים הלאומיים, הבין לאומיים, בשיתוף עם כל המשרדים והגופים, כולל בזמן אירועים, בזמן מלחמות.

בנימין נתניהו: עכשיו עוד פעם, מה הוא המבחן העליון של ההסברה?

בנימין נתניהו: אני מוכן, נתתי לכם כמה מבחנים כאן וברור לכם שההסברה זה כלי מסייע למדיניות, לכלכלה, לביטחון ואני לא דיברתי דרך אגב על היחסים שלנו עם העולם הערבי.

בנימין נתניהו: את זה לא ציינתי פה.

קסניה סבטלובה: מה עם הפלסטינים באמת?

קארין אלהרר: חברת הכנסת סבטלובה, קריאה ראשונה.

בנימין נתניהו: אבל אני חושב שיש מבחן עליון של ההסברה.

בנימין נתניהו: מבחן עליון.

בנימין נתניהו: וזה האם יקשרו לנו את הידיים בזמן שאנחנו צריכים להגן על עצמנו.

בנימין נתניהו: כלומר, האם בזמן שאנחנו נמצאים באירוע צבאי, אנחנו נקבל החלטות מועצת ביטחון שיהיו נגדנו, ינסו לכפות עלינו.

בנימין נתניהו: זה קרה למדינת ישראל כמה וכמה פעמים ואני כמובן יכול להעיד שבשני אירועים – אחד קצר יחסית ואחד ארוך – ואנחנו נדון על זה אני מניח בהזדמנות אחרת, אבל במשך כל הימים של עמוד ענן וצוק איתן לא היה שום צעד, שום יכולת לכפות עלינו במועצת הביטחון החלטה כלשהי.

בנימין נתניהו: אני מוסיף את זה כמבחן נוסף כי הוא חשוב מאד.

בנימין נתניהו: הוא חשוב מאד.

בנימין נתניהו: כלומר, הגוש הזה והגוף הזה שירדן כאן מייצג אותו, עובד בתיאום מלא, אני רוצה להגיד לכם, עם דו"צ, עם דובר משרד החוץ, זה פשוט משולש ברזל והוא עובד היטב.

בנימין נתניהו: שב"כ תגיד.

בנימין נתניהו: תדבר.

בנימין נתניהו: הרם קולך.

קארין אלהרר: רק אדוני, מעניין לציין שדווקא בדו"ח מבקר המדינה הייתה התייחסות מיוחדת לצוק איתן.

בנימין נתניהו: כן?

בנימין נתניהו: מה היה?

קארין אלהרר: ושם נאמר במפורש שלא היה תיאום בין מטה ההסברה הלאומי לבין דובר צה"ל.

קארין אלהרר: הייתה מחלוקת - - -

בנימין נתניהו: אני ממש לא מקבל את זה.

קארין אלהרר: יובל, אתה רוצה - - -

מיקי רוזנטל: מבקר המדינה מועמד לפיטורים אני מבין.

בנימין נתניהו: לא מקבל את זה.

זהבה גלאון: אז למה יש דו"ח מבקר המדינה?

קארין אלהרר: שקט, סליחה.

קארין אלהרר: יובל, אתה רוצה להרחיב בבקשה?

<יובל חיו: אני אבקש להתייחס לשתי סוגיות.

<יובל חיו: הסוגיה הראשונה שעלתה קודם לכן היא שאלת הביזור.

<יובל חיו: ביקורת המדינה מכירה בעובדה שהיא מוגבלת להיכנס לנושא המדיניות.

<יובל חיו: נקבעה מדיניות על מבנה תפקודי מסוים שהוא מאד מבוזר.

<יובל חיו: ביקורת המדינה לא תוכל להיכנס לעצם הקביעה הזו, אבל דו"ח הביקורת כן מתייחס להליך ההחלטות שהתקיים משנת 2009 עד שנת 2014 בעניין של הביזור והוא כן מעיר הערות על הנושא הזה.

<יובל חיו: הוא היה הליך שהתלווה ביחסים מאד לעומתיים בין שני משרדים ממשלתיים ויש להפיק את הלקחים מהדבר הזה.

<יובל חיו: המימד השני שאנחנו מתייחסים אליו זה התיאום שמתקיים בין המשרדים ויש עדיין חולשות תיאום.

<יובל חיו: הפירוט מובא לאורך הדו"ח במקרים מסוימים.

<יובל חיו: אגב, החולשות האלה עלו גם בתחקירים שנעשו במשרדים השונים, כולל משרד החוץ לאחר צוק איתן.

<יובל חיו: אנחנו מביאים את הציטוטים מתוך התחקירים הללו.

<יובל חיו: זה לא אומר שאין שיפור.

<יובל חיו: אני לא אומר שהמערכות לא מנסות לתת מענים לדברים האלה, אבל עדיין אנחנו מזהים מערכת שהיא לא עבדה בהרמוניה בכל השנים הללו.

<יובל חיו: ולכן בסופו של דבר, בשורה התחתונה אנחנו אומרים שנדרשת פעולת הערכה תמידית על המבנה הזה ועל הדרך שבה הוא מתפקד.

<יובל חיו: כי כפי שאמרתי בהתחלה, במערכת מבוזרת כזו – האתגר מורכב הרבה יותר.

בנימין נתניהו: תראה, אני חייב להגיד לך שמאז שאני שר חוץ התיאום הוא יוצא מן הכלל, אבל אתה צודק שהיו מאמצים.

בנימין נתניהו: אני התייחסתי לצוק איתן כי דווקא שם אני אישית ראיתי את התיאום הזה ופעלנו, זה היה חלק מפעולת הממשלה, דאגתי לזה אישית.

בנימין נתניהו: אבל מאז בוודאי חושקו ממשקי העבודה השוטפים בין אגף התקשורת וההסברה לבין דובר צה"ל.

בנימין נתניהו: ב-19 ביולי 2016 נערכה פגישה בין סמנכ"ל תקשורת והסברה ממשרד החוץ ודובר צה"ל.

בנימין נתניהו: נדונו דרכים להרחבת שיתוף הפעולה בחירום ובשגרה וגם רוענן נוהל החירום של אגף התקשורת וההסברה והותנע תהליך הכנה של נוהל עבודה משותף בין דובר צה"ל ומשרד החוץ.

בנימין נתניהו: מדובר בך, אז אולי אתה רוצה להגיד משהו בעניין הזה?

<ירדן ותיקאי: שמי ירדן ותיקאי, אני מנהל מטה ההסברה הלאומי במשרד ראש הממשלה.

<ירדן ותיקאי: בשמונה השנים האחרונות מתקיים שיתוף פעולה ותיאום הדוק מאד, יומיומי בכל סוגיה שעומדת על הפרק.

<ירדן ותיקאי: כל סוגיה.

<ירדן ותיקאי: האם אפשר לשפר?

<ירדן ותיקאי: תמיד אפשר לשפר.

<ירדן ותיקאי: בכל סוגיה, עם כל הגורמים במדינת ישראל, בין אם הם גורמי ההסברה, גורמי הביטחון וכל שאר הגורמים.

<ירדן ותיקאי: זה אחד.

<קריאה: דובר צה"ל - - -

<ירדן ותיקאי: בוודאי.

<ירדן ותיקאי: הדוק וברמות מאד גבוהות.

<ירדן ותיקאי: שתיים, הנושאים האלה מובאים לראש הממשלה לקבינט, אנחנו מקבלים דירקטיבה מראש הממשלה ומהקבינט כל הזמן, בכל סוגיה, כמעט בכל סוגיה שעומדת על הפרק.

<ירדן ותיקאי: יכולים להיות אירועים ביטחוניים - - -

קארין אלהרר: אבל אתם מכירים את הקשר שהיה בצוק איתן?

<ירדן ותיקאי: יכול להיות אירועים מדיניים.

<ירדן ותיקאי: כל סוגיה מתקיים תיאום.

<ירדן ותיקאי: האם יש לאן לשפר?

<ירדן ותיקאי: בוודאי שיש, אבל המערכת היום עובדת בתיאום מאד מאד הדוק, ואני מדבר על כל גורמי המערכת, כולל גם שיתוף פעולה עם ארגונים בינלאומיים, ארגונים חיצוניים.

מיקי רוזנטל: אגב, הביקורת הזאת שהושמעה על ידי המבקר היא - - -

קארין אלהרר: שנייה, מיקי, יש אנשים שרשומים לדיבור.

מיקי רוזנטל: אני רק שואל שאלה.

קארין אלהרר: בסדר, אבל לא - - -

מיקי רוזנטל: לגבי מועצת הביטחון של האו"ם.

מיקי רוזנטל: נשלפו פה תמונות ואנחנו נעביר את הדיון ככה?

מיקי רוזנטל: סליחה.

<קריאה: יש סדר דוברים.

מירב בן ארי: מה זה - - -

קארין אלהרר: אתה מבזבז את הזמן, מיקי.

מיקי רוזנטל: אני אשאל מתי שאני רוצה.

מירב בן ארי: אבל זה לא עובד ככה.

מירב בן ארי: מה זה?

מירב בן ארי: אז לי אסור לדבר ולך מותר מתי שאתה רוצה?

מירב בן ארי: - - - כמו כולם.

קארין אלהרר: אדוני, אני רוצה לשאול אותך.

קארין אלהרר: במבצע הבא, חלילה אם יתרגש עלינו, אתה אדוני תהיה עסוק מאד בניהול המבצע, להיות ממונה על הדרג הצבאי ביחד עם שר הביטחון החדש, שלא עבר מערכות כאלה בתפקיד הזה.

קארין אלהרר: אתה חושב, אדוני, שאתה תוכל להיות ערוך גם לכל נושאי ההסברה וגם לתיאום בין כל הגופים האחרים?

קארין אלהרר: מדובר במלאכה מאד מורכבת.

בנימין נתניהו: התשובה היא כן, אבל אני חושב שמשהו שאמרת קודם לכן, אמרת על הכשלים בהסברה בצוק איתן.

בנימין נתניהו: אני לא מקבל את זה.

בנימין נתניהו: אני אגיד את זה עוד פעם.

קארין אלהרר: זה לא אני המצאתי אותם, אדוני, זה מבקר המדינה.

בנימין נתניהו: בסדר, אבל מותר לי לחלוק על מבקר המדינה.

בנימין נתניהו: חלקתי עליו גם בנושא דו"ח שריפת הכרמל.

בנימין נתניהו: את יכולה לטעון האם אני צדקתי בעניין הזה או לא, אבל - - -

יואל חסון: נחקר בדו"חות וחולק על הדו"חות - - - אחרים - - - מופיעים בדו"חות - - -

בנימין נתניהו: אבל אני שואל שאלה פשוטה.

יואל חסון: אתה לא חולק עליהם.

קארין אלהרר: יואל, תודה.

בנימין נתניהו: לא כל פעם.

בנימין נתניהו: אם נאמר שהיה כשל בצוק איתן, אני אומר שלא היה תיאום מספיק - - -

דוד ביטן: את הדו"ח - - -

בנימין נתניהו: דוד, אתה יודע, לפעמים אתה עוזר לי יותר מדי.

ציפי לבני: הוא חופשי מדי.

בנימין נתניהו: לא, לא, בעניין הזה לפעמים אתה עוזר לי.

רויטל סויד: הקיצר דוד, המילה מדי ואתה, הולך ביחד.

יואל חסון: אני מבקש להגן על יושב ראש הקואליציה.

יואל חסון: אל תפגע בו.

בנימין נתניהו: אני רוצה להבהיר, יש בדו"ח מבקר המדינה הרבה הערות חשובות, אני התייחסתי לאחת מהן ויש גם אחרות.

בנימין נתניהו: לא בכל דבר - אני אומר את זה בצורה הכי פשוטה – האחריות בסוף היא עלינו.

בנימין נתניהו: אנחנו בודקים את זה ואני אומר שתהליכים נבדקים בתוצאות.

יואל חסון: אבל אתה עכשיו בורח מהקביעות.

בנימין נתניהו: אתם יכולים להתווכח על טיב התוצאות, זו זכותכם, אבל אני טוען שבכל מערכת צבאית, חינוכית, כלכלית, מדינית, בסופו של דבר מה שאתה מחפש זה התוצאה, ואם אתה עסוק רק בתהליכים, אתה פשוט תסתובב סביב עצמך.

בנימין נתניהו: ולכן בתהליכים, אני חושב שעיסוק יתר בתהליכים מפריע גם לתוצאות.

בנימין נתניהו: אבל זו גישה שלי, אני מודה על הבעיה שלי.

בנימין נתניהו: יש לי גישה אקזקוטיבית, קוראים לזה.

בנימין נתניהו: אבל אני רוצה להגיד משהו חד משמעי לגבי צוק איתן.

בנימין נתניהו: הדבר שנמדד בצוק איתן זה האם הייתה לנו מגבלה על חופש הפעולה של צה"ל, של השב"כ גם כן, והתשובה: לא הייתה שום מגבלה.

בנימין נתניהו: להיפך.

בנימין נתניהו: מערך ההסברה עבד יוצא מן הכלל.

בנימין נתניהו: אני רוצה לספר לך, גם את משרד החוץ וגם אותך ירדן וכל המערך ומטה ההסברה הלאומי וגם דו"צ – פעלו בצורה יוצאת מן כלל ומתואמת לא יומית, לפעמים שעה-שעה.

בנימין נתניהו: שעה-שעה.

<ירדן ותיקאי: חמש פעמים ביום.

קארין אלהרר: אז לא הייתה בעיה עם הויזואליות האותנטית.

<ירדן ותיקאי: לא הייתה שום בעיה.

<ירדן ותיקאי: ממש לא הייתה שום בעיה.

קארין אלהרר: מבקר המדינה הגה ממוחו את הדבר הזה?

בנימין נתניהו: שמה?

בנימין נתניהו: יש בעיה שאתה צריך להשבית ויורה רקטות בתוך שטח בנוי?

בנימין נתניהו: בוודאי שזה יוצר בעיה.

בנימין נתניהו: איזו שאלה?

בנימין נתניהו: אבל תחת הנסיבות הללו, בעולם האמיתי הפעילות שלנו הייתה מאד מחודדת, היו לה יעדים מאד ברורים והיעד הראשון היה להבטיח את חופש הפעולה של כוחותינו, והיעד הזה הושג במלואו.

קארין אלהרר: אדוני, האם לחטיבת הדוברות יש תכנית ממשלתית שנתית?

בנימין נתניהו: בוודאי.

קארין אלהרר: זה תוקן?

קארין אלהרר: כי על פי דו"ח מבקר המדינה לא הייתה.

בנימין נתניהו: בבקשה.

קארין אלהרר: אדוני, תוכל להתייחס?

קארין אלהרר: אני מיד מעבירה את רשות הדיבור לחברי הכנסת שישאלו שאלות.

קארין אלהרר: ראש הממשלה נמצא איתנו עד סוף הדיון.

קארין אלהרר: יש רשימה.

בנימין נתניהו: עד שלוש, אבל אם תרצו הארכה – יכול להיות שנוכל לארגן את זה.

זהבה גלאון: אנחנו לא מבלים פה, אדוני.

זהבה גלאון: יש לנו ישיבת סיעה.

קארין אלהרר: אדוני, התשובה מבוששת להגיע.

קארין אלהרר: מי אדוני?

<נעם כץ: אני נעם כץ, אני סמנכ"ל תקשורת והסברה במשרד החוץ.

<נעם כץ: יש חטיבת דוברות מלאה במשרד החוץ שעובדת, היא מתואמת עם הדוברויות דרך מטה ההסברה הלאומי של שאר המשרדים.

קארין אלהרר: כמה ראיונות היו בתקשורת הזרה בשנה האחרונה?

קארין אלהרר: אתם עוקבים אחרי הנתון הזה?

<נעם כץ: צריך לבדוק.

<נעם כץ: אנחנו עוקבים.

<נעם כץ: יש מרכז מעקב למשרד החוץ שמנטר את הרשתות הזרות.

קארין אלהרר: יש יעדים מדדים?

<נעם כץ: בוודאי שיש יעדים מדידים.

קארין אלהרר: מי קובע אותם?

יואב קיש: תתני לו להשיב תשובה.

יואב קיש: הוא עוד לא מספיק לענות ואת - - -

קארין אלהרר: תודה רבה על העזרה שלך, תודה רבה.

יואל חסון: חבר הכנסת קיש, זה תפקידה.

יואל חסון: הייתי בכיסא הזה, זה התפקיד שלה בדיוק.

יואב קיש: לא, הוא עוד לא השלים משפט - - -

יואל חסון: חבר הכנסת קיש, יום אחד אם יהיה לך מזל אתה תשב על הכיסא הזה ואתה תבין כמה זה חשוב.

קארין אלהרר: מה קרה לכם?

יואב קיש: ועדת ביקורת זה ועדת ביקורת.

מיקי רוזנטל: שאלו אותו שאלה.

מיקי רוזנטל: האיש יודע לענות בעצמו, הוא יודע לענות לא רע, מה קרה?

קארין אלהרר: אדוני ראש הממשלה, אני חושבת שגם חבר הכנסת קיש עוזר לך קצת יותר מדי.

קארין אלהרר: באמת.

קארין אלהרר: קיש, הוא מסתדר.

יואב קיש: ו - - -

קארין אלהרר: לא, אתה אל תרצה לי על כבוד, תודה רבה לך.

קארין אלהרר: תודה רבה.

זהבה גלאון: אתה תנהל את הוועדה שלך והיא תנהל את הוועדה שלה, מה דעתך?

קארין אלהרר: ואתה מנהל אותה ביד רמה, קיש.

יואל חסון: אדוני, אני מאחל לך, אני מאחל שהליכוד יעמוד בראש הוועדה לביקורת המדינה בבחירות הבאות ואז הכל ייראה אחרת.

קארין אלהרר: אפשר?

קארין אלהרר: תודה.

בנימין נתניהו: אנחנו לא רוצים לגזול את ההנאה מהאופוזיציה.

קארין אלהרר: לא, תודה רבה, אדוני, אני אהנה גם בתפקיד אחר.

קארין אלהרר: בבקשה.

<נעם כץ: מערך הדוברות שלנו מנטר את התקשורת, מנטר את הביצועים גם של הצד השני וגם שלנו.

<נעם כץ: אנחנו בודקים שתהיה נוכחות לעמדות שלנו.

<נעם כץ: אנחנו מודדים כמה זמן שידור ניתן לנו על זמני השידור של רשתות אחרות ואנחנו גם מודדים בכל מיני שיטות, כולל שיטות של סקרי דעת קהל, גם את האימפקט על חלק מהדברים.

<נעם כץ: יש דברים שתמיד צריך לשפר, לא תמיד אנחנו מצליחים בכל דבר.

<נעם כץ: במהלך צוק איתן בדקנו בסקרים את העמדות ואת הדברים שלנו - - -

קארין אלהרר: ממתי התכנית השנתית?

<נעם כץ: מה זה?

קארין אלהרר: ממתי התכנית?

קארין אלהרר: היא עודכנה?

<נעם כץ: היא מתעדכנת.

<נעם כץ: יש תכניות עבודה סדורות למשרד החוץ.

<נעם כץ: למשרד החוץ יש יעדים.

<נעם כץ: לאור היעדים האלה כל אגף, כולל אגף תקשורת והסברה, כולל חטיבת הדוברות שלו, קובע יעדים ברורים.

קארין אלהרר: ומתי בפעם האחרונה ישבתם עם שר החוץ לגבי התכנית?

<נעם כץ: אנחנו יושבים דרך מטה הסברה לאומי, מקבלים דירקטיבה משר החוץ.

עליזה לביא: לא הבנו.

עליזה לביא: מתי?

קארין אלהרר: התשובה ברורה.

קארין אלהרר: הוא - - -

<נעם כץ: אני אומר, אנחנו יושבים עם מטה ההסברה הלאומי ויש לנו דירקטיבה - - -

רויטל סויד: באיזו תדירות?

קארין אלהרר: סליחה, הוא יענה על השאלה, רגע.

<נעם כץ: צריך להבין איך זה עובד.

<נעם כץ: יש למשרד החוץ מנכ"ל, יש לו ראש מטה לשר במשרד שלנו, יש מטה הסברה לאומי.

<נעם כץ: מתקיימות פגישות עבודה סדורות, כמעט בשיח יומיומי בנושאים המרכזיים ואין נושא דוברותי שלא מקבל מענה באופן ישיר, כשאנחנו צריכים תשובה אליו, עד רמת ראש הממשלה.

יעל גרמן: אנחנו לא קיבלנו תשובה לשאלתך.

קארין אלהרר: הדברים נרשמו, חברת הכנסת גרמן.

קארין אלהרר: חבר הכנסת יואל חסון.

יואל חסון: תודה רבה לך גברתי היושבת ראש.

יואל חסון: אדוני ראש הממשלה, דווקא טענתך - - -

בנימין נתניהו: האם זה היושבת ראש או יושבת הראש, תקן את העברית.

<קריאה: יושבת הראש.

בנימין נתניהו: לא הייתי בטוח, לא רציתי - - -

יואל חסון: אפשר היושבת בראש.

יעל כהן-פארן: בואו נבזבז עוד קצת זמן על העניין הזה.

יואל חסון: ראשת הוועדה.

קארין אלהרר: בואו נדון בזה עוד קצת.

יואל חסון: אדוני ראש הממשלה, דווקא הטענה שלך שכיום, בגלל העובדה שאתה גם שר החוץ וגם ראש הממשלה ועוד כמה תיקים, אז התיאום הוא מוחלט, דווקא מצדיק ומחזק את הביקורת של מבקר המדינה.

יואל חסון: כי אם עכשיו יש קונסטלציה פוליטית שאולי באמת כפי שאתה אומרת, מאפשרת תיאום הרבה יותר כי הכל ככה מתרכז ללשכתך ולאנשיך, הטענות האלה גם בתקופת צוק איתן ובכלל, לא היו בתקופות שזה היה ככה.

יואל חסון: ולכן זה דווקא מחזק את מה שמבקר המדינה אומר, שכאשר יש שר חוץ פעיל וכאשר משרד החוץ מורידים ממנו כל מיני מחלקות, סמכויות וכוחות, אז התיאום כנראה לא כל כך עובד והמערכת לא עובדת.

יואל חסון: אדוני, אני לא יודע כמה זמן אתה מתכנן להחזיק בתיק החוץ ואז ככה גם שהתיאום המושלם, כפי שאתה מתאר אותו ימשיך, אבל אולי יום אחד, לא יודע מה, בפרוספרה זה יהיה קצת שונה ואז אנחנו דואגים לתיאום.

יואל חסון: לכן אני הייתי רוצה שתתייחס לזה קצת יותר ברצינות, ולא להגיד עכשיו יש תיאום, אז אני עכשיו רגוע.

יואל חסון: בנוסף אני רוצה לומר לך אדוני, בוא נדבר על מעמד עובדי משרד החוץ.

יואל חסון: אחד מהדברים המרכזיים שמחלישים את משרד החוץ זה מעמד עובדי משרד החוץ.

יואל חסון: אם לדוגמא אתה משווה אותם למעמד עובדי משרד הביטחון ואתה יודע שהרבה מאד דיפלומטים בשנים האחרונות עזבו את שירות החוץ בגלל תנאי השכר הקשים, בגלל הצמצומים, בגלל הקיצוצים, בגלל זה שמשרד החוץ נאבק כל פעם גם על תקציבו וגם על תקציבים לאורך זמן.

יואל חסון: אחד הדברים שמדבר מבקר המדינה - - -

קארין אלהרר: יואל, שאלה, שאלה.

יואל חסון: כן, אני כבר מגיע לשאלה.

יואל חסון: זה על הנושא לדוגמא בנושא הסברה ומיתוג על תקציבים לאורך זמן, שמשרד החוץ יידע לתכנן ולעשות לא תכנית לחצי השנה הקרובה, אלא תכניות חומש ותכניות גדולות וזה לא קיים היום, והייתי חושב שדווקא בהזדמנות שמשרד החוץ נהנה מזה שראש הממשלה הוא גם שר החוץ, אז זו דווקא צריכה להיות תקופת תור הזה של משרד החוץ.

יואל חסון: ושאלה ספציפית רציתי לשאול אותך, אדוני ראש הממשלה.

יואל חסון: בעיה נוספת שקיימת, שהיא גם משפיעה על הפעילות, כי אלה האנשים שעוזרים לדיפלומטים ואתה התחלת את הקריירה שלך כדיפלומט, אז אתה אמור גם אולי להעריך ולהוקיר את עבודת הדיפלומטים ואת אלה שלצידם, זה עובדי עמ"י, מה שמוגדר העובדים המקומיים שאני יודע שבנציגויות מסוימות חיים בתנאים מאד מאד קשים, ושכבר פחות ופחות ניתן לגייס אנשים טובים למערכה הזאת, כדי שיסייעו והאנשים האלה עוזרים מאד לדיפלומטים, דווקא בעבודות הסיזיפיות הקטנות, הקשות, אם זה גם מול הקמפוסים ואם זה במקומות אחרים.

יואל חסון: דיברנו על BDS ואחרים ואיך אתה מתכוון להתייחס לזה.

יואל חסון: ואמירה אחרונה, אדוני, הכל בסדר כשרוצים להראות שהכל בסדר, אבל הכל בסוף גם עניין של מדיניות וכשיש מדיניות שהיא לא ברורה ולא מוסדרת, אז לא משנה גם כמה כסף תשקיע, זה לא יוביל לשום דבר.

קארין אלהרר: תודה.

קארין אלהרר: בבקשה, אדוני.

בנימין נתניהו: תראה, נושא עובדי משרד החוץ אינו חלק מהדו"ח הזה, אבל אני חושב שאתה צודק ואני עוסק בזה גם אישית כדי לשפר את התנאים שלהם, כי יש פה באמת בעיה, אני לא מסתיר את זה.

בנימין נתניהו: לגבי עמ"י אני לא בדקתי את זה לאחרונה, אבל לאור דבריך אני אבדוק את זה.

בנימין נתניהו: תראה, יש מתח מובנה בין שר חוץ לראש ממשלה ומאז ראש הממשלה הראשון, דוד בן גוריון, מדיניות החוץ הותוותה, וככה זה, אין דרך אחרת לנהל את המדינה, בוודאי הזו.

בנימין נתניהו: אבל לדעתי גם שום מדינה.

בנימין נתניהו: מדיניות החוץ מותווית מראש ממשלה או מהנשיא בארצות הברית וכו' וזה מובן מאליו ויש מתח ממשה שרת, אתם מכירים הרי את הכל, גולדה מאיר, אתם מכירים את הסאגות הללו.

בנימין נתניהו: אנחנו לא נשנה את הטבע האנושי.

בנימין נתניהו: לא נשנה את זה.

בנימין נתניהו: במקרה ברגע זה, כיוון שאדם אחד ובכלל, זה מחשבה שלנו על רגולטורים – במידת האפשר לאחד רגולטורים, כי יותר קל לפתור בעיות לפעמים, כששני רגולטורים עובדים בכיוון מנוגד, אתה יכול להביא אותם להחלטות מהירות ליותר בייחוד, אבל זו לא אינדיקציה שאני מתכוון להחזיק את תיק החוץ לעד.

בנימין נתניהו: אל תבינו את זה מדברי, אבל יש פה דבר מובנה שאני לא בטוח שאפשר לפתור אותו.

בנימין נתניהו: יש גם דבר אחר.

בנימין נתניהו: תראה, טיב ההחלטות, אנחנו בטוחים שהתהליכים – ואני עסקתי קצת בייעוץ, מין יחידה כזאת, מין סיירת מטכ"ל כזאת של חברות ייעוץ, קטנה.

בנימין נתניהו: איפה אלי גרונר?

בנימין נתניהו: הוא לא פה.

בנימין נתניהו: גרונר עבד אצל היחידות הגדולות בקינזי, אני עבדתי ביחידה יותר קטנה והיחידה הזאת עסקה רק בדבר אחד.

בנימין נתניהו: היא לא עסקה בחקר ארגון והאם זה צריך להיות במחלקה הזאת או במחלקה הזאת ומה טיב הקשר.

בנימין נתניהו: זה לא מעניין אותם בכלל.

בנימין נתניהו: היא עסקה רק באיך אני משיג יתרון תחרותי לחברה שאני מייעץ לה.

בנימין נתניהו: היא עסקה ב-hard facts, היא עסקה ב"סייבר".

בנימין נתניהו: היא עסקה במודיעין, היא עסקה ביתרונות של - - - וכו' והיא השיגה הרבה תוצאות, אחרת לא היו משלמים לה ומקדמים אותה כפי שקידמו.

בנימין נתניהו: אני חושב שאצלנו יש נטייה פנטסטית, אני אומר לך, אני לא ראיתי דבר כזה בעולם, לקדש תהליכים מתוך הנחה שהתהליכים ייטיבו את ההחלטות.

בנימין נתניהו: ואני טוען שאנחנו הגענו לנקודת הקודש.

בנימין נתניהו: התהליכים פוגעים בהחלטות.

בנימין נתניהו: אותו הדבר גם בצה"ל ובכל מקום אחר.

בנימין נתניהו: תן לאנשים לתפקד, בסופו של דבר יש דין ויש דיין והדין והדיין בדמוקרטיה, אתם יודעים את זה, זה הציבור לגבי הדרג המנהיגותי.

בנימין נתניהו: זה לא אומר שאי אפשר ושלא צריך לעשות הפקת לקחים, זה לא אומר שלא צריך לעשות את הבדיקות, זה לא אומר שלא צריכים את דו"חות מבקר המדינה.

בנימין נתניהו: צריך.

בנימין נתניהו: אבל בסופו של דבר התהליכים אינם תחליף למנהיגים.

בנימין נתניהו: מנהיגים יכולים לקבל החלטות טובות, יכולים לקבל החלטות רעות, אותו הדבר לגבי מפקדים.

בנימין נתניהו: זו שאלה אחרת לגמרי.

בנימין נתניהו: עכשיו לגבי מדיניות.

בנימין נתניהו: שאלת לגבי מדיניות.

בנימין נתניהו: יש לנו מדיניות.

בנימין נתניהו: אני מגדיר אותה.

בנימין נתניהו: אני מקדם בנושא המדיני, אם אתם מתכוונים לפלסטינים, אם אתם חושבים שהנושא הפלסטיני עכשיו הוא המפתח למה שיתרחש פה, משהו אחר יתרחש פה.

בנימין נתניהו: קודם כל יש מדיניות לצאת למרחב.

בנימין נתניהו: על סמך היתרונות החדשים ולפעמים הישנים של מדינת ישראל במרחב הבינלאומי, והמדיניות אומרת דבר פשוט: העתיד שלנו, העתיד שייך למי שחזק.

בנימין נתניהו: לחלש אין קיום פה.

בנימין נתניהו: את השלום עושים עם החזק.

בנימין נתניהו: השלום עם הפלסטינים, כמו שאני רואה אותו, לא השתנה - - -

קסניה סבטלובה: אבל אתה מחליש אותו כל הזמן.

בנימין נתניהו: לא השתנה.

בנימין נתניהו: מדינה פלסטינית מפוזרת שתכיר במדינה היהודית.

בנימין נתניהו: אני אומר את זה גם בסיעות כאן.

בנימין נתניהו: איפה זה?

בנימין נתניהו: קומה אחת מעל?

<קריאה: כן.

בנימין נתניהו: קומה אחת מעל.

בנימין נתניהו: יושב כאן חברי קיש.

יואב קיש: הם לא תמיד שמחים לשמוע את זה.

בנימין נתניהו: הם לא אוהבים לשמוע את זה אבל אני אומר להם את זה.

בנימין נתניהו: זו המדיניות שאיתה אנחנו מנהלים את המשא ומתן ומנהלים - - -

מיכל רוזין: הוא רק אומר את זה, הוא לא מתכוון.

יעל כהן-פארן: איזה משא ומתן?

בנימין נתניהו: אתם יכולים להגיד את מה שאתם אומרים, אבל זו המדיניות שלנו.

בנימין נתניהו: הצרה היא שאתם לא יכולים אפילו לבחון אותה - - -

קארין אלהרר: סליחה, מה קרה?

בנימין נתניהו: משום שאין מישהו שבא - - -

קסניה סבטלובה: לא הבנתי מה המדיניות.

קסניה סבטלובה: הכל מאד כללי.

קסניה סבטלובה: תחדד.

בנימין נתניהו: אמרתי, מדינה פלסטינית מפורזת שתכיר במדינת היהודים.

רויטל סויד: איפה היא תהיה, המדינה הזאת, אדוני ראש הממשלה?

בנימין נתניהו: עכשיו, אם - - -

רויטל סויד: איפה אתה רואה אותה?

רויטל סויד: באיזה בלון?

קסניה סבטלובה: אנחנו נשמח ל - - -

בנימין נתניהו: אני חושב בניגוד אליכם שהדבר האחרון שאני צריך לעשות מעבר לרמה הזאת, זה ללכת ולשרטט גבול, כי אני רוצה לדעת מה יהיה מעבר לגבול.

בנימין נתניהו: אני רוצה לדעת מה יהיה שם.

בנימין נתניהו: שוויץ?

בנימין נתניהו: או שיהיה שם חמאסטאן?

קסניה סבטלובה: גם שוויץ היום זה לא משהו.

קסניה סבטלובה: לא מה שהיה.

בנימין נתניהו: שוויץ או שיהיה שם דאע"שסטן, כי אלה האופציות כרגע.

זהבה גלאון: טוב, נו, כמה אפשר?

בנימין נתניהו: אני רוצה לדעת את הדברים האלה.

בנימין נתניהו: אתם, זה לא מעניין אתכם.

בנימין נתניהו: אתם חושבים שאם אני אשרטט את הגבול עוד קילומטר פה או קילומטר אחר, אז זה באמת יצביע על - - -

מיכל רוזין: ואם מפורזת, איפה היא תהיה?

בנימין נתניהו: ולכן השאלה הזאת של הפירוז, של ההתפייסות, של הכרה במדינת היהודים, אלה שאלות קרדינאליות עבורי ואני מעלה אותן ואני חושב שאני גם אצליח להחדיר אותן לשיח הבינלאומי, בוודאי שהרבה יותר ממה שהיה לפני שהתחלתי גם כראש ממשלה וגם כשר.

קארין אלהרר: תודה.

קארין אלהרר: חבר הכנסת יואב קיש, אחריו חברת הכנס ציפי לבני.

זהבה גלאון: יואב קיש הגיע אחרי.

זהבה גלאון: ברצינות עכשיו אני שואלת את שיקול הדעת.

זהבה גלאון: יואב קיש הגיע אחרי שכולנו - - -

קארין אלהרר: אבל הוא נרשם ראשון.

זהבה גלאון: אבל אתה לא היית פה.

רויטל סויד: שאלה אחת מוזמנת, שאלה אחת מהקהל.

מיכל רוזין: יש לך ישיבת סיעה, תוכל לשאול אותו - - -

יואב קיש: יושבת הראש, אני מבקש שתשמרי את זכותי לדבר.

קארין אלהרר: מהאופוזיציה.

קארין אלהרר: קיש, תקשיב רגע, שנייה.

יואב קיש: לא, אני רוצה לדבר.

קארין אלהרר: רגע, אבל אני רוצה הערה לסדר, בסדר?

קארין אלהרר: מכיוון שאתם חברי סיעת הליכוד ואתם מכירים את המדיניות ואתם יודעים כמה ראש הממשלה, שהוא מנהיג - - -

יואב קיש: אז את רוצה שלא נדבר?

קארין אלהרר: לא, אני אומרת, אם אתה יכול לתת קודם - - -

<קריאה: היא צודקת, זו ועדה לביקורת המדינה.

יואב קיש: אני יכול להוציא משפט מהפה?

יואב קיש: כי עד עכשיו כולם צעקו - - -

קארין אלהרר: אוקיי, בבקשה.

יואב קיש: ראית, לכל מי ששאל איך זה שאני קיבלתי להיות ברשימה, אז זהבה, אני רוצה לענות לך.

יואב קיש: שאלת איך נהייתי ברשימה.

יואב קיש: אני עשיתי מה שנהוג בוועדות רבות בכנסת, כשהגעתי ביקשתי להירשם.

יואב קיש: כנראה שאתם עוד לא ביקשתם להירשם ולכן נכון, הגעתי אולי לא בין הראשונים, אבל הייתי בין הראשונים שנרשמו.

זהבה גלאון: נראה לך שאני אהיה פה ולא אבקש להירשם?

זהבה גלאון: אתה מכיר אותי מהיום?

קארין אלהרר: טוב, אוקיי, אתה שואל את השאלה ועובר.

קארין אלהרר: שקט.

קסניה סבטלובה: הזה - - -

קארין אלהרר: קסניה, אני קוראת אותך לסדר.

יואב קיש: אני רוצה לשאול שאלה ואני אעשה את זה בקצרה, כי אני מבין שיש חשיבות - - -

קארין אלהרר: בבקשה.

קארין אלהרר: שאלה קצרה.

יואב קיש: יותר גבוהה לאופוזיציה לעשות את זה.

יואב קיש: אני מאד מסכים עם הדברים שנאמרו על ידי ראש הממשלה בנושא תוצאה סופית.

קארין אלהרר: מפתיע.

יואב קיש: דרך אגב, אני בא מארגון שגם מאמין בזה.

יואב קיש: חיל האוויר, בדיוק זו הסיבה שהוא מסתכל רק על תוצאה סופית ומתחקר.

יואב קיש: זו הדרך ואני חושב שבעניין הזה אני מאד מתחבר.

יואב קיש: אני רוצה להבין דבר אחד.

יואב קיש: לא הזכרת את נושא השגריר המצרי שחזר לישראל.

בנימין נתניהו: קיוויתי שאתה תעשה את זה.

בנימין נתניהו: אתה עוזר לי.

יואב קיש: אני מנסה לכוון לנושא מצרים בעניין הזה.

רויטל סויד: זה לא שאלה, זה הערות.

קארין אלהרר: שאלה, שאלה.

יואב קיש: אני רוצה להתייחס לנושא של היוזמה המצרית, או לפחות כפי שהוזכר, האם באמת הנושא הזה אפשר להרחיב עליו או לשמוע באמת אם יש משהו שנוכל ללמוד בנושא מדיניות החוץ בעניין הזה.

קארין אלהרר: בבקשה, אדוני.

בנימין נתניהו: אנחנו מצויים בקשר הדוק ורציף עם מצרים באינטרס כפול.

בנימין נתניהו: אינטרס אחד הוא הביטחון והיציבות באזור, שהם מאוימים על ידי דאע"ש וגורמים אחרים.

בנימין נתניהו: והנושא השני, ואולי חלק מכם תתפלאו לשמוע, הוא קידום תהליך השלום בינינו לבין הפלסטינים והמחשבה שלנו, שלי, ואני חושב גם של הנשיא אל-סיסי, זה שבמידה שנוכל לרתום מדינות באזור לסייע להניע את התהליך הזה וגם לתת לו גיבוי, הדבר הזה יסייע לתהליך.

בנימין נתניהו: כמובן שאני מעוניין לא רק בתהליך שלום עם הפלסטינים, אני מעוניין גם בתהליך שלום עם מדינות ערב שאין לנו יחסים דיפלומטיים מלאים איתן, או יחסים דיפלומטיים.

בנימין נתניהו: כלומר, זה לא אומר שאין לנו יחסים איתם, אבל אין לנו יחסים דיפלומטיים, אין לנו יחסי שלום, אין לנו הסכמי טיס מעליהן, אין לנו ביקורים וכדומה.

בנימין נתניהו: לפחות לא ביקורים גלויים.

בנימין נתניהו: ועל כן אני חושב שזירה של שני החוטים הללו, יכולה לתת תוצאה חיובית למדינת ישראל.

בנימין נתניהו: ברור שהיו ויכוחים מה הוא ההסדר המדיני, לא רק שאלה של גבולות והתנחלויות – נושאים שמעניינים חלק מהחברים שלי כאן – אלא גם נושאים שקשורים בדברים שמעניינים אותנו, האינטרסים הלאומיים שלנו, בראשם הביטחון, אבל לא רק.

בנימין נתניהו: אבל אני חושב שהתהליך הזה של שזירת המדינות באזור, וכאן מתחולל שינוי, והשינוי הזה מתחולל לא רק בדברים הגלויים כמו ביקור שר חוץ מצרי בישראל, ביקור שלא היה פה 9 שנים, זה גם מתבצע על סמך מדיניות יזומה.

בנימין נתניהו: זה לא רק מקרים שקורים, זה הערכה של המדיניות באזור את עצמתה של מדינת ישראל, את עוצמתה ונחישותה של מנהיגותה של מדינת ישראל, את הנכונות שלנו לפעול במקרה הצורך, להגן על האינטרסים שלנו כפי שאנחנו פועלים למנוע התעצמות של חיזבאללה, וכפי שאנחנו פועלים במקומות אחרים.

בנימין נתניהו: זה משפיע עליהם.

בנימין נתניהו: אם יש דבר אחד שמשפיע על האומות, אני אומר לכם את זה, לא מתוך רהב ולא מתוך שמחה, פשוט כקביעה – אם יש דבר אחד שמשפיע במרחב הבינלאומי, זה שאלת העוצמה.

בנימין נתניהו: מדינת ישראל יותר ויותר נתפסת כמדינה עם הרבה עוצמה ובכמה תחומים.

בנימין נתניהו: למשל בסייבר, אנחנו מעצמה.

בנימין נתניהו: זה עוזר לקדם גם את הבריתות וזה עוזר להערכתי במתווה נכון לקדם גם את השלום.

קארין אלהרר: תודה רבה.

קארין אלהרר: חברת הכנסת ציפי לבני.

ציפי לבני: טוב, אני קודם כל רוצה להסכים.

ציפי לבני: אני באמת חושבת שהבעיה במצבה של מדינת ישראל וזה לא רק החלוקה או הפיצול לפונקציות שונות, וזאת הערה גם וברור שאתם עושים את מה שאתם צריכים לעשות מבחינת החלוקה הפונקציונאלית, אבל גם אם כל זה יהיה במשרד החוץ ויעמוד בראשו שר שהמדיניות שלו שונה ממדיניותו של ראש הממשלה, התוצאה תהיה אותה תוצאה אסונית שבה בעצם מדינת ישראל מדברת בכמה קולות.

ציפי לבני: עכשיו, אני גם מסכימה עם ראש הממשלה שהסברה זה לא חזות הכל.

ציפי לבני: בעיני הסברה זה גם לא talking heads, גם לא באנגלית מצוינת, בטח לא כשהמבטא הוא רק רפובליקאי, אפילו לא שקפים מופלאים, לא מצגות ולא הצגות באו"ם.

ציפי לבני: אם אני מסתכלת על חמש הדקות הראשונות, בעצם תמצית הבעיה במצבה של מדינת ישראל היה כאן.

ציפי לבני: היה כאן שקף נפלא עם מציאות וירטואלית.

ציפי לבני: המצב הוא לא כמו שאתה מציג, אדוני ראש הממשלה, לדבריך.

ציפי לבני: אתה ניסית לקדם או למנוע הסכם עם איראן וזה נכשל.

ציפי לבני: הטענות שלך הן שהעולם צבוע, שכולם אנטישמיים, אתה דיברת על זה שממשלות זרות מתערבות כאן ומממנות את אותם ארגוני זכויות אדם באופן שהוא נורא.

ציפי לבני: גם בפרסום צריך שיהיה קשר בין הפרסומות לבין מה שקורה בה, וכשאתה אומר שישראל היא הדמוקרטיה היחידה במזרח התיכון, כדאי שלא תגיש את הצעות החוק של ההדחה, הקיפוח, הסיפוח ושאר ירקות.

ציפי לבני: אז הדברים האלה אין ביניהם קשר וזו הבעיה של מדינת ישראל, זה חוסר אמון, ראש הממשלה, במה שאתה אומר.

זהבה גלאון: נא להתרכז בחברת הכנסת לבני.

ציפי לבני: לא, אני בכל זאת ארצה להשלים את דברי.

בנימין נתניהו: לא, אבל מזרח הים התיכון, זה לא המזרח התיכון.

בנימין נתניהו: סליחה.

זהבה גלאון: אתם צריכים אותנו?

קארין אלהרר: די, סליחה.

ציפי לבני: ואני חושבת שראש הממשלה יודע שחוץ מהעוצמה, תמיכה של מדינת ישראל בעיקרון של שתי מדינות לאום זה דבר שהוא מאד חשוב.

ציפי לבני: לא רק שהוא לא פוגע בחופש הפעולה הצבאי, הוא מאפשר אותו ואני אומרת את זה כמי שבאמת דאגה גם בכמה מבצעים לאותו חופש פעולה צבאי.

ציפי לבני: אבל ראש הממשלה שידע לדרוש מכל שריו חתימה על זה שהם יעשו מה בראש שלו בנושא התקשורת, מחליט, למרות שזה עניין מאד מהותי לביטחונה של מדינת ישראל, שהוא לא דורש דבר דומה בנושא המהותי הזה, כמו שכלל שרי הממשלה יתמכו בעיקרון של שתי מדינות לאום, שזה החלק הנכבד ביותר בהסברה.

ציפי לבני: יתרה מזאת, יודע ראש הממשלה שהמשך בנייה בהתנחלויות זה פיגוע אסטרטגי בהסברה של מדינת ישראל.

ציפי לבני: אתה צודק כשאתה אומר אני רוצה לדעת מה יש בצד השני של הגבול, איתך.

ציפי לבני: ואני גם חושבת שנעשה מבצעים צבאיים גם אם העולם לא אוהב את זה.

ציפי לבני: זה כרוך בביטחונה של מדינת ישראל.

ציפי לבני: אבל הפעילות הזאת סותרת מניה וביה את הטענה שלך, שאתה רוצה לקדם את העיקרון של מדינה פלסטינית מפוזרת, בעודך ממשיך או נמנע מלומר שתקפיא מעבר לגדר.

ציפי לבני: ולכן הפער הזה, את המחיר בפער הזה אנחנו משלמים וגם אם היום הסקר הוא כזה, אני נפגשתי עם צעירים בקמפוסים, צעירים יהודים שמתקשים להסביר לא כי זה מפוצל בין כמה שרים, אלא כי הכלים שנלקחים מהם זה המציאות, זה מה שקורה כאן בארץ.

ציפי לבני: ולכן השאלה שלי היא מה היא המדיניות שנמסרת לאותם גופים שיהיו מרוכזים, שיהיו מפוזרים.

ציפי לבני: האם סגנית שר החוץ, כשהיא נפגשת עם אותם מנהיגי מדינות, או כשהיא מופיעה בטלוויזיות זרות בתור סגנית שר החוץ, אומרת את המדיניות שלך?

בנימין נתניהו: היא לומדת.

ציפי לבני: כי אם זה לא מה שיהיה, אז כל הדיון הטכני הזה הוא חשוב, אבל הוא ממש ממש ממש לא מספיק.

קארין אלהרר: תודה.

קארין אלהרר: אדוני.

בנימין נתניהו: אני לא מתכוון לומר בצייני את הפתיחות העצומה של ישראל במרחב הבין לאומי, שאין לנו בעיות.

בנימין נתניהו: אמרתי, יש לנו אתגרים.

בנימין נתניהו: האתגרים מרוכזים בכמה ארגונים מולטי-לטרילים, שמשתנים יותר לאט מחבריהם, מהמדינות החברות.

בנימין נתניהו: אני מתכוון ל-EEU, אני מתכוון לאו"ם, למועצת זכויות האדם של האו"ם.

בנימין נתניהו: יש דווקא גופים אחרים שמתאימים את עצמם, שבמקרה יש להם חשיבות אסטרטגית לא פחותה במדינת ישראל, ואני חושב שאתם יודעים למה אני מתכוון, ושם דווקא רואים את השינוי ואת הגידול בשיעור המדינות שתומכות בנו.

בנימין נתניהו: אבל הכוונה שלי, ואני יודע שזה תהליך שלא יקרה בין לילה, היא לצמצם ובסופו של דבר לבטל את הרוב האוטומטי נגדנו במוסדות העולם בגישה לשתי קבוצות של מדינות – מדינות אפריקה – אנחנו עושים שם צעדים מהירים מאד.

בנימין נתניהו: בהמשך מדינות אמריקה הלטינית.

בנימין נתניהו: אלה הם שני הגושים הגדולים.

בנימין נתניהו: אני לא מתכחש, חברת הכנסת לבני, שיש לנו בעיות בגופים האלה.

בנימין נתניהו: תיכף אני אגע בנושא המדיניות.

בנימין נתניהו: הזכרת את ההסכם עם איראן.

בנימין נתניהו: אני קובע, ואני רוצה להגיד לכם, אני אומר את זה בצורה הישירה ביותר.

בנימין נתניהו: אלמלא הפעילות שלנו, המדינית, ההסברתית ופעילות נוספת, לאיראן מזמן היה נשק גרעיני.

בנימין נתניהו: אנחנו במידה רבה הובלנו את תהליך הסנקציות.

בנימין נתניהו: אנחנו הובלנו את הדרישות מאיראן, כשנכנסו להסכם.

בנימין נתניהו: היו לי חילוקי דעות - - - סליחה?

בנימין נתניהו: השפענו עליו לא מעט, אבל אני רציתי הסכם אחר, אני מודה.

בנימין נתניהו: ההסכם שאני רציתי, ואלה חילוקי הדעות האמיתיים ביני לבין הנשיא אובמה.

בנימין נתניהו: אני אמרתי, אם אתה רוצה להסיר את המגבלות על תכנית הגרעין של איראן, אל תעשה את זה בתאריך נקוב, אלא תעשה את זה ביחס לשינוי מובהק של ההתנהגות האיראנית.

בנימין נתניהו: וההתנהגות האיראנית האגרסיבית לצערי לא פסקה מאז ההסכם, היא נמשכת, כולל עם טילים בליסטיים שעליהם כתוב בעברית שישראל תימחק מעל פני האדמה וכדומה.

איילת נחמיאס ורבין: אגב, בפרספקטיבה של שנה ושלושה חודשים, אדוני ראש הממשלה, אתה חושב שהנאום בקונגרס, שהוא אלמנט הסברתי מאד מאד חיוני, היה צעד נכון?

בנימין נתניהו: אני חושב שהוא היה חיוני.

איילת נחמיאס ורבין: בניהול הסיכונים - - -

בנימין נתניהו: אני חושב שהוא היה חיוני ומנהיג - - -

זהבה גלאון: וזו לא התערבות בענייניה של מדינה אחרת?

בנימין נתניהו: מנהיגה של - - - אני אשיב לכם.

קארין אלהרר: אבל הוא משיב.

בנימין נתניהו: אני אשיב לכם.

בנימין נתניהו: אני חושב שכשראש ממשלת ישראל חושב שיש כאן דבר שמסכן את עתידה של מדינת ישראל, זה לא רק זכותו, זה גם חובתו להופיע בפני הפורום שבסוף מקבל את ההחלטה.

בנימין נתניהו: אני חושב שאם אחרים באו ודיברו - - -

מיכל רוזין: כשנותנים נתונים על הסברה, אז - - -

בנימין נתניהו: באו ודיברו לקהלים, למשל הקהל הבריטי, וזה לגיטימי, בנושא הברקזיט.

בנימין נתניהו: אני שמעתי וגם הערכתי את העובדה שנשיא ארצות הברית חשב שהנושא הוא חשוב מספיק, שהוא יפנה ישירות לציבור הבריטי.

בנימין נתניהו: במקרה הזה זה לא הייתה החלטה של הפרלמנט, זו הייתה החלטה של דעת הקהל - - -

מיכל רוזין: בלי הסכמה - - - הוא לא בא לפרלמנט - - -

בנימין נתניהו: עכשיו, הגוף - - - לא, אבל אתם צריכים להכיר את המבנה של הממשל האמריקני.

בנימין נתניהו: אולי מייקל אורן ייתן אחר כך הסבר.

מיכל רוזין: תעיר לביטן שהוא לא צריך עזרה.

בנימין נתניהו: כיוון שאת שואלת אותי - - -

יואל חסון: אדוני, אולי תמנה אותו לשר החוץ.

יואל חסון: אתה כל הזמן אומר מייקל אורן, מייקל אורן.

קארין אלהרר: סליחה.

קארין אלהרר: יואל.

קארין אלהרר: די.

יואל חסון: אני עוזר לשר החוץ הבא.

קארין אלהרר: תודה רבה על העזרה.

קארין אלהרר: שקט.

בנימין נתניהו: במגזר הזה, לפחות בארצות הברית יש חלוקת סמכויות בנושא הזה ביחס לאמנות, הקונגרס הוא זה שאמור להחליט והוא אכן החליט.

בנימין נתניהו: הוא החליט.

בנימין נתניהו: אמנם ברוב נגד, אבל לא ברוב של שני שלישים.

בנימין נתניהו: אני חייב להגיד לכם, אני לא מצליח לגייס רוב של שני שלישים בכנסת ישראל, אז אל תבקשו ממני דברים שלא מציאותיים.

בנימין נתניהו: אני חוזר לתחילת דבריי.

בנימין נתניהו: אלמלא הפעילות שלנו, לאיראן מזמן היה נשק גרעיני ואנחנו קובעים - - -

נחמן שי: ואיפה העולם?

בנימין נתניהו: העולם, חלק ממנו שבא אלי עכשיו, אני לא אגיד לך מי, חבר הכנסת שי - - -

נחמן שי: מודה לך.

בנימין נתניהו: אומרים לי אתה צדקת, אנחנו איתך וכו'.

בנימין נתניהו: אני אומר להם – אז לחשתם במסדרונות.

בנימין נתניהו: איפה אתם?

בנימין נתניהו: למה לא הייתם שם?

בנימין נתניהו: אבל אני לא מתחשבן איתם, אלא להיפך.

בנימין נתניהו: הדבר הזה הייתי אומר באופן פרדוקסאלי, מביא להתקרבות יתרה שלנו עם מדינות רבה במרחב, כי כולם מזהים את הבעיה.

בנימין נתניהו: בעוד 10, 12, 14 שנים, כולם מבינים מה יהיה כאן.

בנימין נתניהו: אני אמרתי שאנחנו, ישראל, במידה שהדבר תלוי בישראל, אנחנו נמנע מאיראן להשיג נשק גרעיני גם כשיוסרו מעליה מגבלות של ההעשרה.

בנימין נתניהו: לגבי אמירתך – כולם אנטישמיים – ציפי, חברת הכנסת לבני, אני לא חושב - - -

ציפי לבני: אני לא חושבת שכולם אנטישמיים.

בנימין נתניהו: אני לא חושב את זה גם.

בנימין נתניהו: אני לא חושב את זה.

בנימין נתניהו: אני חושב שהאנטישמיות היא תופעה לצערי קבועה בהיסטוריה, אבל מה שאני רואה זה שיש מרחבים גדולים מאד שיש שם הערכה, אפילו הערצה - - -

ציפי לבני: ראש הממשלה, אתה אמרת על הדוכן שהביקורת נגדנו היא לא בגלל מה שאנחנו אומרים או עושים אלא בגלל מי שאנחנו.

ציפי לבני: בזה בעצם הפכת את - - -

בנימין נתניהו: לא, אני דיברתי על ה-BDS ואני עומד מאחורי זה לחלוטין.

בנימין נתניהו: ה-BDS היא תנועה אנטישמית פר-אקסלנס.

ציפי לבני: על זה אני מסכימה.

בנימין נתניהו: אבל לא אגיד לכם שנתקלתי באנטישמיות בסין, ולא אגיד לכם שנתקלתי באנטישמיות בהודו, או לא אגיד לכם שנתקלתי באנטישמיות כשפגשתי את שר החוץ של ויאטנם.

בנימין נתניהו: לא פגשתי.

בנימין נתניהו: להיפך, אני חושב שיש הערצה – אין מילה אחרת – הערצה למדינת ישראל על ידי חלקים גדולים של האנושות, שהם לא בתוך השיח שלנו, אבל הם רואים את המחר והם רואים את היתרונות הכבירים שיש למדינת ישראל, שיותר ויותר הופכת לגורם משמעותי בעולם, בזכות כישוריה הטכנולוגיים והמיתוג, אפרופו מיתוג, המיתוג של ישראל כסטארטאפ ניישן וכמדינה טכנולוגית, הוא מתקדם מאד.

בנימין נתניהו: תראי, אמרת שיש משהו שקורה בקהילה היהודית בארצות הברית וזה נכון, אני לא מכחיש את זה.

בנימין נתניהו: זה נכון.

בנימין נתניהו: יש התרחקות שלדעתי היא לא התרחקות מישראל, יש שם תופעות מדאיגות, גם - - -

עליזה לביא: אבל ישראל היא כבר לא הבית עבורם, אדוני ראש הממשלה.

עליזה לביא: הם מעדיפים לא להזכיר את מדינת ישראל בדרשות.

עליזה לביא: אומרים רבנים בארצות הברית, אנחנו לא מדברים על ישראל, כי ישראל מעוררת מחלוקת בקרב הגורמים בקהילה.

קארין אלהרר: עליזה, עליזה, תודה.

קארין אלהרר: חבל, זה זמן שאלות שלכם.

בנימין נתניהו: אני חושב שהתופעה שקורית ביהדות ארצות הברית, כפי שאני מכיר אותה ואני מכיר אותה הרבה הרבה, עשרות שנים – אני כבר לא נער – ואני חושב שהתהליכים שם הם תהליכים רחבים יותר, תהליכים היסטוריים.

בנימין נתניהו: אנחנו עושים כל שביכולתנו באמצעות תכניות כמו תגלית ומסע וגם תכניות אחרות כדי לקרב אותם.

<קריאה: רפורמים.

<קריאה: קונסרבטיביים.

<קריאה: כן.

בנימין נתניהו: לקרב אותם.

עליזה לביא: חוק ה - - -, שהיום נצביע עליו בערב, אדוני.

בנימין נתניהו: ואני גם אומר ועושה כמיטב יכולתי כראש ממשלה, אבל לא בקדנציה הראשונה, לאורך הקדנציות, לנסות ליצור להם תחושה, שאנחנו לא תמיד מצליחים בזה, שישראל היא בית לכל יהודי.

עליזה לביא: אבל התחושה הזאת הייתה.

עליזה לביא: אנחנו הרסנו אותה, אדוני.

עליזה לביא: התחושה הזאת הייתה, במו ידינו.

בנימין נתניהו: יש שם תהליכים שגם אם לא היה מה שאת מכוונת אליו, חברת הכנסת, אני אומר לכם שיש שם תהליכים אחרים של התבגרות, של פרימה של הזהות היהודית בכלל - - -

רויטל סויד: למשרד החוץ יש תכנית להתמודד עם זה?

בנימין נתניהו: ואנחנו פועלים - - -

רויטל סויד: למשרד החוץ יש תכנית להתמודדות עם זה?

בנימין נתניהו: אנחנו פועלים יחד עם הסוכנות בתכניות רבות, אבל אני חייב להגיד לכם, לא קל.

בנימין נתניהו: זה קצת מזכיר שתהליכים היסטוריים הם יותר חזקים מהסכרים הקטנים שאנחנו בונים.

בנימין נתניהו: גם מהתהליך ההיסטורי שקורה סביבנו עם העולם הערבי והמוסלמי, אני לא בטוח.

בנימין נתניהו: אנחנו יכולים להגן על עצמנו.

בנימין נתניהו: אנחנו יכולים לעקור כל פעם את היבלת, אבל קשה מאד למנוע.

בנימין נתניהו: אנחנו לא יכולים להבטיח.

בנימין נתניהו: תקבלו את זה, זו מגבלה, אתם מדברים על מגבלת הכוח.

בנימין נתניהו: קשה מאד להחדיר את הרפורמציה בר' קטנה, שתהיה או לא תהיה בעולם המוסלמי, אותם תהליכים של מודרניזציה שהתרחשו בחלקים אחרים של האנושות.

בנימין נתניהו: אנחנו לא משפיעים על זה כל כך.

בנימין נתניהו: אני מסופק אם בכוחנו להשפיע על התהליכים ההיסטוריים שקורים בארצות הברית.

בנימין נתניהו: לגבי התהליך המדיני, לגבי ההקפאה.

בנימין נתניהו: שאלת לגבי ההקפאה.

בנימין נתניהו: תראו, עשינו הקפאה.

ציפי לבני: שאלתי אם הנושא הזה פחות חשוב בעיניך מהתקשורת, שאתה לא יכול לחייב את כל הממשלה במשפט אחד.

בנימין נתניהו: קודם כל אני יכול להגיד לך את האמת, ויצא לי לשוחח איתך בנושא הזה, הרי עבדנו יחד לא מעט.

בנימין נתניהו: עבדנו יחד לא מעט.

בנימין נתניהו: הרבה.

ציפי לבני: זה נכון.

ציפי לבני: גם זה נכון.

בנימין נתניהו: זאת האמת.

<קריאה: זה יכול להיות גם בעתיד.

קארין אלהרר: נו, מה?

קארין אלהרר: פרשנות ל"עבדנו ביחד"?

בנימין נתניהו: עבדנו ביחד לא מעט.

בנימין נתניהו: אני חשבתי תמיד שאנחנו בדרך כלל מנהלים את המשא ומתן עם עצמנו בתוך עצמנו.

בנימין נתניהו: אנחנו מגיעים לכל מיני נקודות של חיכוך וויכוחים וקרעים, כשאנחנו אפילו לא יודעים אם יש לנו משהו להתעמת עליו.

בנימין נתניהו: ואני חושב שבתהליך המדיני, הדבר הנכון לעשות, ואני אמרתי את זה בצורה גלויה ואני אומר את זה גם לחברי סיעתי ולחברי הממשלה, אני אומר – הנה המדיניות שאני מוביל ואמרתי אותה גם כאן.

בנימין נתניהו: אם יהיה לנו פרטנר לדבר הזה ואנחנו נעבה את הפרמטרים האחרים, נביא את זה להחלטה.

בנימין נתניהו: כך היה גם במקרה של מנחם בגין זיכרונו לברכה, שהביא דבר מוגמר.

בנימין נתניהו: הוא הביא אותו.

בנימין נתניהו: הוא לא הביא את התבשיל הקדומני.

בנימין נתניהו: הוא לא הביא את הכירה כשהיא הייתה פושרת.

בנימין נתניהו: הוא הביא דבר גמור.

בנימין נתניהו: הוא הביא את זה בפני הכנסת, במקרה שלנו זה גם יהיה בפני משאל עם והנושא הזה יועמד להכרעה אז.

בנימין נתניהו: אני לא מביא את הדבר להכרעה היום, זה נכון.

בנימין נתניהו: אני לא מסתיר את זה גם.

בנימין נתניהו: אני אומר את זה בצורה הכי ישירה ואני חושב שכך נכון לנהוג, כי אנחנו באמת לא יודעים מה יש לנו בצד השני.

בנימין נתניהו: אנחנו נריב אחד עם השני, כשאנחנו לא יודעים בכלל אם יש שותף?

זהבה גלאון: אנחנו לא יודעים?

קארין אלהרר: תודה.

בנימין נתניהו: ולצערנו אין שותף.

בנימין נתניהו: לגבי תהליך ההקפאה, מה שאת אומרת, ניסינו את זה - - -

קארין אלהרר: אדוני, אם אפשר במשפט, אני רוצה להתקדם.

בנימין נתניהו: חברת הכנסת לבני העלתה שורה של נושאים, אני מתייחס לכל אחד מהם.

בנימין נתניהו: לגבי ההקפאה, אנחנו ניסינו הקפאה רבתי, עשינו את זה והארכתי את זה.

בנימין נתניהו: אמרו לי בהתחלה תן שלושה חודשים, נתתי.

בנימין נתניהו: אמרו זה לא מספיק.

בנימין נתניהו: תן שנה, אמרתי אני לא אתן שנה, אני נותן לו 10 חודשים, כמעט שנה.

בנימין נתניהו: זה לא עזר.

בנימין נתניהו: הוא לא בא.

בנימין נתניהו: הוא לא בא בפועל.

בנימין נתניהו: ואחרי שקארי נכנס ועשינו את מה שעשינו, גם אז הוא לא בא.

בנימין נתניהו: הוא ברח.

בנימין נתניהו: ולכן אני לא חושב שזאת הבעיה.

בנימין נתניהו: אני גם לא חושב שהנושא של הסכם או לא הסכם תלוי, הרי כיוון שאת מדברת על - - -

ציפי לבני: לא דיברתי על זה.

ציפי לבני: - - - בנייה עוזרת ל - - -

בנימין נתניהו: לשיטתך, חברת הכנסת לבני, אני חושב, כיוון שכולם מדברים, את מדברת על הגושים, בסדר, אז מדברים על משהו מעבר לגושים.

בנימין נתניהו: הרעיון הזה שאנחנו צריכים לעקור, לעקור, לטהר אתנית את היהודים שנמצאים שם, אני לא מבין את זה.

בנימין נתניהו: אני לא אומר איזה מין הסכם יהיה.

בנימין נתניהו: יש מדינות שיש מובלעות, יש כל מיני סידורים, אבל אני לא רוצה לקבוע נוסחאות.

בנימין נתניהו: אני לא חושב שיש טעם להיכנס לזה.

בנימין נתניהו: אני לא חושב שזה מה שמונע הסכם.

בנימין נתניהו: מה שמונע הסכם, מה שמנע שלום בינינו לבין הפלסטינים מאז שנת 1920 באירועים הראשונים שבהם נרצח י.ח.

בנימין נתניהו: ברנר ועד היום, לפני הקמת המדינה, אחרי הקמת המדינה, אחרי ששת הימים, אחרי היציאה מעזה והסכמי אוסלו – מה שמונע הסכם זה הסרבנות העיקשת להכיר במדינת הלאום של העם היהודי בגבולות כלשהם.

קארין אלהרר: נו, והגענו ל-י.ח.

קארין אלהרר: ברנר, באמת - - -

בנימין נתניהו: הוא סופר גדול.

קארין אלהרר: זה נכון, אדוני, אבל זה רק פחות נושא הדיון.

קארין אלהרר: חברת הכנסת קסניה סבטלובה.

קסניה סבטלובה: תודה לך, גברתי.

קסניה סבטלובה: אני מודה על הכינוס המאד החשוב הזה, ואדוני ראש הממשלה - - -

בנימין נתניהו: אולי ב-1921 - - -

קארין אלהרר: כן, בבקשה.

קסניה סבטלובה: אני שמחה מאד לזכות בתשומת ליבך.

קסניה סבטלובה: בכל אופן שמחתי מאד לשמוע שאתה תומך בקיום והקמה של מדינה פלסטינית עצמאית, אם כי מפורזת וכזאת שמכירה במדינה יהודית.

קסניה סבטלובה: אם כי אני לא הבנתי מי הוא היה אותו איש שאמר שבמשמורת שלו לא תקום מדינה פלסטינית.

קסניה סבטלובה: אולי זה היה שר החוץ ואולי אותו שר חוץ גם לא היה קשוב לדברים של שר החוץ המצרי, סאמח שוקרי, שאמר במפורש והקדיש לזה כ-90% מהזמן של הנאום שלו, שהעניין הפלסטיני הוא המרכזי.

קסניה סבטלובה: לא היחסים הבילטראליים בין ישראל למצרים.

קסניה סבטלובה: לא היחסים הבילטראליים בין סעודיה לישראל, וככה נאמר לי גם ביום שישי הזה על ידי נציג בכיר של המשלחת הסעודית שביקרה כאן בירושלים ונפגשנו עם חברת הכנסת רוזין ועם חבר הכנסת בר-לב ופריג' ושמענו את הדברים האלה מפורשות.

קסניה סבטלובה: זו השאלה הראשונה – האם אתה מודע לכך שהשותפים שלך במדינות ערב עומדים על כך שתהיה התקדמות במישור הפלסטיני עם אותו הפרטנר שאתה לא מאמין בו, אבל הוא נמצא.

קסניה סבטלובה: שאלה שנייה.

קסניה סבטלובה: אנחנו שמענו כולנו ש - - -

בנימין נתניהו: אני לא בטוח כמה הם מאמינים.

קסניה סבטלובה: את המילים שלך לגבי חשיבות עובדי משרד החוץ ועד כמה המשרד הזה הוא מצוין והוא חשוב לך וכולנו מעריכים את המילים האלה.

קסניה סבטלובה: אם המשרד הוא כל כך מצוין וחשוב, מדוע לא תצרף למשרד הזה עוד איש אחד ששמו עורך הדין יצחק מולכו, שהוא כידוע מנהל את מדיניות החוץ היטב היטב, בעוד שהוא לא איש רשמי.

קסניה סבטלובה: הוא לא נציג של משרד החוץ, הוא לא חלק ממשרד החוץ, ועם זאת אנחנו שומעים מעת לעת שהוא נוסע לארצות כאלה ואחרות ומביא הסכמים והבנות מסוימות.

קסניה סבטלובה: זה איש שאנחנו לא יודעים מה פעילותו, אולי אתה יודע, אני מקווה שאתה יודע, אבל אנחנו לא יודעים על כך ואנחנו שואלים בתור חברי כנסת וזכותנו לדעת - - -

ענת ברקו: את כל הסכם אוסלו עשו אנשים שהם לא נבחרו על ידי - - -

קארין אלהרר: חברת הכנסת ברקו.

קארין אלהרר: חברת הכנסת ברקו, תודה רבה.

קארין אלהרר: חברת הכנסת ברקו קריאה ראשונה.

קסניה סבטלובה: אני בטוחה ש - - -

ענת ברקו: אבל - - -

קארין אלהרר: קריאה שנייה.

קסניה סבטלובה: אני בטוחה שראש הממשלה יוכל לענות לנו בענייניות מדוע לא שר החוץ, שזה אתה, מנהל את ההסכמים האלה, מנהל את המגעים האלה, ולא איש ממונה מטעמך בתוך משרד החוץ, שהוא כמובן מצוין וחשוב ל - - -

קארין אלהרר: תודה.

קארין אלהרר: תודה רבה.

בנימין נתניהו: שאלת שלושה דברים לגבי אמירתי לגבי הסיכויים להקמת מדינה פלסטינית.

בנימין נתניהו: שניים, שאלת על המרכזיות של העניין הפלסטיני ביחסים שלנו עם מדינות ערב.

בנימין נתניהו: שלוש, שאלת אותי על יצחק מולכו.

בנימין נתניהו: אני אענה לך לפי הסדר.

בנימין נתניהו: אני אמרתי לפני הבחירות הערכה שחזרה עליה גם מנהיגת גרמניה, הקנצלרית מרקל וגם אחרים, שבנסיבות הקיימות בבעיות, איך להגיד לך, הקיימות לא רק באזור, אלא בתוך הרשות הפלסטינית עצמה, הסבירות שיימצא מנהיג פלסטיני שיעשה את הפשרות שאנחנו נדרוש - כל ממשלה שפויה - הסבירות שזה יקרה היא נמוכה מאד, ואמרתי אני חושב שזה לא יקרה.

קסניה סבטלובה: אמרת – במשמורת שלי לא תקום מדינה פלסטינית.

קסניה סבטלובה: זו הבטחה.

בנימין נתניהו: דיברתי על הסיכויים, לא דיברתי על קביעה נורמטיבית.

בנימין נתניהו: אמרתי מה הסיכויים.

בנימין נתניהו: ואגב, אני מקווה שההערכה שלי מוטעית.

בנימין נתניהו: אני לא בטוח שהיום, במבנה הנוכחי של הפוליטיקה הפלסטינית, כל כך הרבה מנהיגים חולקים עלי.

בנימין נתניהו: אני לא בטוח שרבים חולקים עלי, אני אפילו לא בטוח שמעטים חולקים עלי.

בנימין נתניהו: אז זה אחד.

בנימין נתניהו: הדבר השני.

בנימין נתניהו: שאלת על המרכזיות של העניין הפלסטיני.

בנימין נתניהו: אני לא אומר לכם, אינני אומר לכם שאנחנו נגיע להסכמי שלום עם מדינות באזור ללא שיושג פתרון בשאלה הפלסטינית.

בנימין נתניהו: את זה אינני אומר.

בנימין נתניהו: אני כן אומר לכם שני דברים אחרים.

בנימין נתניהו: אחד, שיש גם יחסים מתחת ליחסים דיפלומטיים רשמיים, זה דבר אחד, ואלה בוודאי אינם תלויים במה שאת ציינת; והדבר השני הוא שאני חושב שאפשר לרתום – זאת הנקודה שאני רוצה להגיד – את מדינות האזור לקדם את אותו - - -

מיכל רוזין: אז למה אתה מתעלם מיוזמת הליגה הערבית, אם - - -

בנימין נתניהו: אני לא מתעלם ממנה, כדאי שתקשיבי לדברי.

מיכל רוזין: אני עוקבת אחרי ה - - -

בנימין נתניהו: לא, אני אמרתי שהיוזמה הזאת, שכוללת למשל את ירידתנו מרמת הגולן - - -

מיכל רוזין: בסדר, בוא תיכנס למשא ומתן, תיכנס ל - - -

בנימין נתניהו: אני אמרתי שאם זה איננו תכתיב אלא נושא שרוצים לדון בו, אנחנו מעוניינים לדון בו.

בנימין נתניהו: אם זה תכתיב – לא נקבל אותו, כי ברור שהעולם השתנה.

מיכל רוזין: בדקת את זה?

מיכל רוזין: אתה אומר איזה השערות - - -

בנימין נתניהו: האם אני בודק דברים?

בנימין נתניהו: התשובה היא כן.

בנימין נתניהו: מה שמוביל אותי לחלק השלישי של שאלתך.

בנימין נתניהו: יצחק מולכו עושה עבודת קודש למדינת ישראל.

בנימין נתניהו: קודש.

מיכל רוזין: הוא שר החוץ בפועל.

מיכל רוזין: לפחות מנכ"ל, סליחה אדוני - - -

בנימין נתניהו: הוא לא שר החוץ בפועל, מה לעשות שאני ממלא את התפקיד הזה, אבל מה שהוא עושה זה עבודת קודש, בלי שום - - -

קסניה סבטלובה: יש חוות דעת משפטיות נגד העניין הזה.

מיכל רוזין: הוא לא כפוף לביקורת, הוא לא כפוף לפיקוח.

בנימין נתניהו: עוד פעם הפיקוח.

בנימין נתניהו: יש פיקוח, אני המפקח.

בנימין נתניהו: חשוב וצריך להבין - - -

מיכל רוזין: לא, לא, בדיוק זה.

מיכל רוזין: לא אתה המפקח.

מיכל רוזין: הכנסת מפקחת.

בנימין נתניהו: לא.

בנימין נתניהו: סליחה, עם כל הכבוד - - -

קסניה סבטלובה: יש חוות דעת משפטיות בנושא, אדוני ראש הממשלה.

בנימין נתניהו: עם כל הכבוד, אתם אינכם יודעים מה הוא עושה כפי שאת אמרת - - -

מיכל רוזין: נכון.

בנימין נתניהו: ובצדק, וטוב שאינכם יודעים.

בנימין נתניהו: משום שאחרת הוא לא יכול היה לעשות כלום, והדברים שהם חשובים למדינת ישראל, למשל - - - לכם.

בנימין נתניהו: פעם ראשונה שדיברתי על מולכו - - -

מיכל רוזין: אבל גם השב"כ - - -

בנימין נתניהו: פעם ראשונה הייתה עכשיו בביקור של שוקרי.

בנימין נתניהו: היה לו חלק חשוב מאד לארגן את הביקור של שר החוץ של מצרים סאמח שוקרי, ואיציק עסק בזה אבל הוא עוסק בכל כך הרבה דברים חשובים למדינת ישראל, ומגיע לו שבמקום שיתנו לו כאן כאפות, היו צריכים ללחוץ לו את היד.

קארין אלהרר: לא.

קארין אלהרר: אדוני, רגע.

קארין אלהרר: סליחה.

קארין אלהרר: אדוני, אבל בניגוד - - -

קסניה סבטלובה: צריך גם לדרוש - - -

קארין אלהרר: תודה, תודה רבה.

בנימין נתניהו: יש יועצת משפטית למשרד ראש הממשלה והיא אחראית על ניגוד עניינים, ותאמינו לי, היא בודקת את הדברים האלה ויצחק מולכו מעולם, מעולם לא - - -

קארין אלהרר: תודה רבה.

קארין אלהרר: רגע, אדוני, אני חייבת לומר בעניין הזה.

קארין אלהרר: ראה, כל בעל תפקיד ציבורי הוא מפוקח על ידי הכנסת, או לפחות כך אנחנו רוצים שיקרה.

קארין אלהרר: ברגע שמעורב עורך דין פרטי, מצוין ומשובח ככל שיהיה, אין שום אפשרות לערוך פיקוח על עבודתו.

קארין אלהרר: האם אתה חושב שהדבר הזה הוא ראוי?

בנימין נתניהו: אני חושב שהשאלה של הסמכויות של הכנסת בעניין הזה הן משניות בעניין הזה לקביעתו של היועץ המשפטי של הממשלה והיועצת המשפטית במשרד ראש הממשלה.

מיכל רוזין: שאומר מה?

בנימין נתניהו: עם כל הכבוד, כל ראשי הממשלה, בלי יוצא מן הכלל, כל ראשי הממשלה מאז הקמת מדינת ישראל השתמשו בשליחים כאלה ואחרים והם לא היו כפופים ל - - -

מיכל רוזין: אבל יש הבדל - - -

בנימין נתניהו: בכנסת.

קסניה סבטלובה: אבל לא לאורך שנים ובתור שר חוץ לא רשמי של מדינת ישראל.

בנימין נתניהו: כן.

בנימין נתניהו: קיבלתי פתק, מה לעשות, אני אקריא אותו.

בנימין נתניהו: הלל קוברינסקי איש עסקים פרטי היה יועץ שר האוצר לפיד.

<קריאה: וזה לא היה בסדר שלא היה הסכם ניגוד עניינים.

קארין אלהרר: היה הסכם ניגוד עניינים.

בנימין נתניהו: לא יודע, תודה לך על ההערה, אבל אני לא עוסק בזה ככה.

בנימין נתניהו: כאן יש הסכם ניגוד עניינים.

בנימין נתניהו: כאן בודקים - - -

קארין אלהרר: אני מציעה שכשמגיעים להתעסק בלפיד, שלא נמצא כאן כדי להגן על האמירה הזאת, אולי תתעסקו בלתת תשובה עניינית למה הכנסת לא צריכה לפקח על עבודתו של עורך דין פרטי.

בנימין נתניהו: הוא לא עובד כאן כעורך דין פרטי.

בנימין נתניהו: הוא לא עושה את ענייניו.

בנימין נתניהו: הוא לא - - -

עליזה לביא: יש חוות דעת - - -

קארין אלהרר: ברור שהוא לא עושה את ענייניו וזו הנקודה, אדוני.

בנימין נתניהו: הוא לא עוסק בקידום ענייניו הפרטיים.

קארין אלהרר: ברור.

בנימין נתניהו: כל מי שמכיר את יצחק מולכו יודע - - -

קארין אלהרר: ברור שהוא לא עוסק, אבל אדוני, זו בדיוק הנקודה.

בנימין נתניהו: הוא איש ישר, איש נאמן, פטריוט ישראלי - - -

יעל כהן-פארן: כולנו מסכימים, אבל מה - - -

בנימין נתניהו: במובן הכי משובח של המילה.

בנימין נתניהו: הוא איש מאד מאד מוכשר ומנוסה.

בנימין נתניהו: כל ראשי הממשלה העסיקו את האנשים הללו.

בנימין נתניהו: לדעתי בניגוד לראשי הממשלה, לפחות בתחילת המדינה, פה זה כפוף לפיקוח של היועץ המשפטי לממשלה ושל היועצת המשפטית של משרד ראש הממשלה.

בנימין נתניהו: ולכן אין מקום למה שאתם אומרים.

קארין אלהרר: טוב.

קארין אלהרר: חברת הכנסת זהבה גלאון.

זהבה גלאון: תודה רבה, גברתי, אדוני ראש הממשלה.

אברהם נגוסה: סליחה, חברי ועדה לא מדברים?

קארין אלהרר: מי שנרשם מקבל זכות דיבור.

אברהם נגוסה: אני מההתחלה מפה.

<קריאה: גם אנחנו מההתחלה פה.

קארין אלהרר: אתה לא רשום.

אברהם נגוסה: אני חושב שצריכה להיות עדיפות לחברי הוועדה.

קארין אלהרר: אדוני, אין כלל כזה בכנסת שחברי ועדה מקבלים קודם רשות דיבור.

קארין אלהרר: מי שנרשם מקבל רשות דיבור על פי הסדר.

קארין אלהרר: תודה.

קארין אלהרר: חברת הכנסת גלאון.

זהבה גלאון: תודה רבה, גברתי.

זהבה גלאון: אדוני ראש הממשלה, אנחנו יושבים כאן בישיבה של ועדת ביקורת המדינה על דו"ח המבקר וחזרת מספר פעמים על האמירה – אני לא מקבל את זה.

זהבה גלאון: פעם בטון עמוק יותר, פחות עמוק - אני לא מקבל את זה.

זהבה גלאון: אני חושבת שיש כאן זלזול בדו"ח המבקר ואנחנו יושבים כאן בדיון שאתה מנצל את הבמה הזאת כדי להעביר את המסרים שאתה רוצה, כמו שעשית בדיון במליאה.

בנימין נתניהו: אתם הזמנתם אותי - - -

זהבה גלאון: אני לא מתווכחת שהזמנו אותך.

זהבה גלאון: אנחנו באים כשאנחנו מוזמנים, אמר פעם - - -

<קריאה: זהבה, שמנו לב שראש הממשלה נהנה מזה, למה את מפריעה לו?

זהבה גלאון: אדוני ראש הממשלה, להגיד אני לא מקבל את זה זה, להגיד דו"ח המבקר יכול לעלות אבק על המדף.

זהבה גלאון: זו הערה ראשונה.

זהבה גלאון: הערה שנייה, אמרת – אני עוסק במדיניות החוץ באופן אינטנסיבי, ואמרת: אני ניהלתי או קיימתי 114 ביקורים.

זהבה גלאון: אני חייבת להודות שלי הייתה תחושה שכל הזמן היית פה.

זהבה גלאון: מתי ניהלתי 114 ביקורים אני לא יודעת, אבל כשאני מסתכלת על הביקורים שניהלת, והם ביקורים חשובים כאלה או אחרים, אני לא מזלזלת בצ'אד - אני לא יודעת איפה היית שם, בגינאה המשוונית או אני לא יודעת איפה - אני תוהה האם כשאני שומעת אותך אני חיה בעולם מקביל.

זהבה גלאון: אתה מסביר לנו כמה מדיניות החוץ היא מצוינת, כמה מצבנו בעולם הוא מצוין, כמה מתייחסים אלינו ואני מתייחסת לדו"ח הקוורטט, שפורסם לפני כחודש בערך.

זהבה גלאון: 26 מדינות, או 28, אני לא זוכרת את המספר המדויק, חתמו על דו"ח הקוורטט.

זהבה גלאון: ישראל נמצאת תחת ביקורת בגלל מדיניות הכיבוש וההתנחלויות שעושה לה דה-לגיטימציה ואתה מוביל אותנו לשם.

זהבה גלאון: אתה מוביל את המדיניות הזו כנגדנו.

זהבה גלאון: עכשיו, זה נכון שיש מגמות אנטישמיות ויש את מגמות ה-BDS שמבקשות לחתור תחת עצם קיומה של מדינת ישראל, אבל לא כל הביקורת נגד מדינת ישראל היא BDS.

זהבה גלאון: אנחנו מתקרבים לרגע שבו מדינת ישראל תצטרך להחליט האם היא מקריבה על חשבון הלגיטימיות הבינלאומית שלה את הערכים שנשארו לה, וזה הערכים הדמוקרטיים, שהם לא קיימים ב-50 שנות כיבוש.

זהבה גלאון: שהם לא קיימים.

זהבה גלאון: וכשאתה מחוקק כאן חוקים, נותן לגיטימציה לחוקים כמו חוק השקיפות וחוק ההדחה וכל חוקי ההסדרה שאתם רוצים להביא, מה עושה דה-לגיטימציה למדינת ישראל?

זהבה גלאון: הארגונים שמבקרים ביקורת לגיטימית את השלטון או המדיניות שלך?

זהבה גלאון: זה מה שעושה דה-לגיטימציה למדינת ישראל.

זהבה גלאון: אז אתה יושב ומסביר לנו עוד פעם, ולא בטוח שיש פרטנר והוא לא מכיר במדינת ישראל וכל הדברים שאתה חוזר עליהם וטוחן אותם עד דק ובעצם אתה לא נותן מענה לדבר הכי בסיסי שמדינת ישראל מתמודדת איתו, וזה המשך השליטה על מיליוני בני אדם כל כך הרבה שנים.

זהבה גלאון: זה מה שגורם לביקורת גם בקרב יהדות ארצות הברית, גם בקרב מדינות אירופה.

זהבה גלאון: אז אתה מספר לנו על סין ועל רומניה ועל לא יודעת איפה היית או את מי שלא פגשת בקפריסין.

קארין אלהרר: זהבה, שאלה.

זהבה גלאון: ולכן אני שואלת כמה זמן אתה חושב שתוכל להמשיך לתעתע בנו עם הדבר הזה של – אני מנהל מדיניות אבל אין פרטנר ובכלל לא ברור מה יהיה עם אבו מאזן ומי יהיה אחרי אבו מאזן.

זהבה גלאון: אז זו שאלה אחת או התייחסות אחת.

זהבה גלאון: והשאלה השנייה, אני חושבת שאתה לא יכול לבוא לפה, להפריח באוויר, לזרוק באוויר מין אמירה כזאת, להגיד אמנם יש לי הרבה תיקים, בקרוב משהו הולך להשתנות ולהשאיר אותנו ככה.

זהבה גלאון: זה לא עובד ככה.

זהבה גלאון: זה לא עובד ככה, אדוני.

יואל חסון: זהבה שואלת איזה תיק היא מקבלת.

מיכל רוזין: אם יש מישהו שאי אפשר לחשוד בו זאת זהבה גלאון.

זהבה גלאון: אדוני, או שאתה בא, או שאתה יודע, פעם היו אומרים או שאתה רץ או שאתה הולך לאיבוד, זה היה אצלנו בזמנו.

זהבה גלאון: אבל אתה בא, אז תגיד למה אתה מתכוון.

זהבה גלאון: פה כולם נכנסו לכוננות ספיגה, אתה משאיר אותנו במתח.

זהבה גלאון: כאילו אתה יושב פה, זה לא עובד ככה.

זהבה גלאון: אנא, אדוני, פרט.

זהבה גלאון: תודה.

בנימין נתניהו: חברת הכנסת גלאון, זהבה, קודם כל לא אמרתי שאני לא מקבל את כל הסעיפים בדו"ח המבקר, אני מקבל את רובם.

קארין אלהרר: רק מה שפחות מתאים - - -

בנימין נתניהו: אני התייחסתי ספציפית לקביעה שלא היה תיאום בין הדוברים בנושא ההסברה בזמן צוק איתן.

בנימין נתניהו: זה פשוט לא נכון.

בנימין נתניהו: פשוט לא נכון.

בנימין נתניהו: כי הייתי חלק - - - סליחה?

<יובל חיו: אני רק אומר – זו לא קביעה של מבקר המדינה, אנחנו מצטטים - - -

בנימין נתניהו: אה, אתם מצטטים?

בנימין נתניהו: כן.

<יובל חיו: רגע, מתחקירים, אדוני ראש הממשלה, של משרד החוץ ושל חטיבת דובר צה"ל.

בנימין נתניהו: בסדר, זה לא אומר - - -

<יובל חיו: יכול להיות שהתחקירים לא נעשו כהלכה, אבל הדו"ח כולל ציטוטים מפורשים ממשרד - - -

בנימין נתניהו: בוא אני לך, אין בעיה, אני יכול להביא מהציטוטים כאן גם כן דברים שנאמרו.

בנימין נתניהו: אחד יגיד כך ועוד אחד יגיד כך.

בנימין נתניהו: והנה, יש, זה נאמר.

בנימין נתניהו: בסוף השאלה האמיתית – מה היה.

בנימין נתניהו: היה תיאום או לא היה תיאום.

בנימין נתניהו: ואני קובע שהיה תיאום יוצא מן הכלל.

בנימין נתניהו: לא מושלם.

בנימין נתניהו: שלמות יש רק בעולם התיאורטי, עולם שלא פועלים בו ולא מנהלים בו ולא עושים בו.

בנימין נתניהו: אבל אני טוען, ועל זה הוויכוח שלי – וציטוט תמצאו, תמיד תמצאו ציטוטים.

בנימין נתניהו: אני אראה לכם ציטוטים גם.

בנימין נתניהו: בהמשך היום אני אראה ציטוטים.

בנימין נתניהו: לכן לא שללתי את דו"ח המבקר, שללתי את הנקודה הזו.

בנימין נתניהו: לגבי דו"ח הקוורטט, הוא דווקא היה, כולם ציינו שהוא היה יחסית – אגב כתוצאה מפעולתו של מר מולכו, אבל לא רק שלו, של אנשים גם במשרד החוץ ואחרים שפעלו יחד כצוות אחד, מגובש ובאמת כולל, איפה יהונתן?

בנימין נתניהו: הוא לא פה?

בנימין נתניהו: תכירו, יש עוד אנשים שעוסקים בזה.

בנימין נתניהו: כן.

בנימין נתניהו: עוסקים בזה ועושים עבודה וכולם, אם הייתה הערה על דו"ח הקוורטט זו הייתה אכזבה של הפלסטינים, שהוא היה יותר מדי מאוזן.

בנימין נתניהו: פתאום מדברים על הסתה.

בנימין נתניהו: הסתה נוראה.

בנימין נתניהו: עכשיו אני אומר לך, חברת הכנסת גלאון, אם את חושבת שהסיבה שאין בינינו שלום זה אני, אז את צריכה לשאול האם זה שמעון פרס, האם זה יצחק רבין, האם זה אריאל שרון, האם זה אהוד ברק, האם זה אהוד אולמרט.

בנימין נתניהו: למה הם לא עשו?

בנימין נתניהו: משום שקורה שם משהו.

בנימין נתניהו: כשהם לוקחים את אבו סוכר הזה ועושים לו מונומנט, מפארים אותו, האיש שפוצץ, כמעט הרג את דורי גולד בשנת 1975 בכיכר ציון עם מטען המקרר, של אבו עינאן, היועץ שלו, של אבו מאזן – שקורא יומיים לפני ששיספו את גרונה של הלל אריאל וקורא לשסף את גרונם של היהודים ,והוא לא מפטר אותו והוא לא עושה שום דבר.

בנימין נתניהו: כשהוא משלם לרוצחים האלה בכלא והשכר עולה בהתאם לכמה יהודים הם רצחו, אז זה אומר משהו.

בנימין נתניהו: עכשיו, אתם יכולים להתעלם מזה.

בנימין נתניהו: למה אינכם באים בטענות?

בנימין נתניהו: לא שמעתי אותך פעם אחת, ותסלחי לי שאני אומר לך את זה, זהבה - - -

זהבה גלאון: השמיעה שלך סלקטיבית, אדוני.

בנימין נתניהו: פעם אחת לא שמעתי אותך - - -

זהבה גלאון: השמיעה שלך סלקטיבית, אדוני ראש הממשלה.

זהבה גלאון: אני לא חושבת שאבו מאזן הוא טלית שכולה תכלת אבל - - -

בנימין נתניהו: לא, לא, לא.

בנימין נתניהו: הוא לא טלית שכולה תכלת.

זהבה גלאון: ואני מבקרת לא אחת את אבו מאזן, אבל אני זוכרת שאתה הריבון, אדוני ואין סימטריה ביניכם ואתה הכובש והוא הנכבש ובוא נזכיר את זה.

זהבה גלאון: בוא נזכיר את זה גם אם זה לא נוח.

קארין אלהרר: זהבה, זה לא הדיון על כובש ונכבש.

בנימין נתניהו: זהבה, כשהוא הקים יחד עם ערפאת את הארגון לשחרור פלסטין, אנחנו לא היינו הכובש.

בנימין נתניהו: זה היה בשנת 1964.

בנימין נתניהו: זה היה שלוש שנים לפני מלחמת ששת הימים.

בנימין נתניהו: איזה פלסטין הוא עמד לשחרר?

זהבה גלאון: איך זה קשור, אדוני?

בנימין נתניהו: איזה פלסטין?

קארין אלהרר: זהבה, זהבה.

בנימין נתניהו: זה המהות של - - -

זהבה גלאון: מה זה קשור?

בנימין נתניהו: וזה מה שהם מלמדים את הילדים שלהם.

בנימין נתניהו: עכשיו, אם את לא מוכנה להתעמת מול זה ולתמוך בי, כשאני אומר להם רבותי – תצטרכו להשתחרר מיפו ומעכו ומחיפה ומאשדוד ומ - - -

זהבה גלאון: בעניין הזה אין לנו ויכוח על חיפה ועל יפו.

זהבה גלאון: אתה יודע שזה לא דרישה אמיתית.

קארין אלהרר: זהבה, תודה.

קארין אלהרר: לא, לא, לא.

זהבה גלאון: זה לא - - - אתה - - - כדי להסיח את הדעת - - -

קארין אלהרר: זהבה, אנחנו לא דנים עכשיו במדיניות או לא מדיניות כיבוש.

קארין אלהרר: זה לא נושא הדיון.

בנימין נתניהו: אבל היא בכל זאת שאלה על החוקים, חוק העמותות.

בנימין נתניהו: תראו, יש דמוקרטיה שקוראים לה ארצות הברית ואני חושב שהיא לא אם הדמוקרטיה - - -

זהבה גלאון: כן, רק יש בה מגילת זכויות אדם, זה לא כמו שאנחנו.

בנימין נתניהו: בחוקה שלה ניתן להדיח חבר קונגרס ברוב קטן הרבה מהדרוש - - -

זהבה גלאון: זה לא אותה שיטת משטר, למה אתה אומר את זה?

בנימין נתניהו: ושניים, הקונגרס הזה היום, היום ישנו חוק שם שאומר שהעמותות שמקבלות לא 50% ממדינה זרה, שמקבלות סט אחד, אחד - - -

יעל גרמן: כל העמותות - - -

בנימין נתניהו: ממדינה זרה, ממדינה זרה - - -

יעל גרמן: כל העמותות שמקבלות תרומה פרטית, אדוני - - -

זהבה גלאון: אתה מטעה את הוועדה.

בנימין נתניהו: אני לא מטעה, זו עובדה.

זהבה גלאון: כן, כי אנחנו התעמקנו וזה לא בר השוואה.

זהבה גלאון: מה שקורה שם זה לא בר השוואה.

בנימין נתניהו: זה לא בר השוואה?

בנימין נתניהו: זה בר השוואה, רק - - -

זהבה גלאון: זה לא בר השוואה ויש דבר אחד שאתה שוכח לגבי המשטר החוקתי שלנו ושלהם.

זהבה גלאון: בארצות הברית יש מגילת זכויות אדם שמגנה על זכויות המיעוט.

זהבה גלאון: אתה רומס פה בזכות הרוב הקואליציוני שלך את זכויות המיעוטים - - -

בנימין נתניהו: ממש לא.

זהבה גלאון: והערבים, ואתה תופר חוקים שמיוחדים למידות שלהם.

זהבה גלאון: זה מה שאתה עושה.

זהבה גלאון: אחר כך אתה אומר למה יש דה-לגיטימציה למדינת ישראל.

קארין אלהרר: זה לא הדיון, זהבה.

זהבה גלאון: הארגונים עושים דה-לגיטימציה או המדיניות שלך עושה דה-לגיטימציה?

בנימין נתניהו: אם את רוצה לדעת מי עושה דה-לגיטימציה למדינת ישראל, אני אשיב לך, אבל - - -

זהבה גלאון: אתה עושה דה-לגיטימציה למדיניות ישראל במדיניות שלך.

קארין אלהרר: זהבה.

בנימין נתניהו: אני אשיב לך, אבל אני חס על כבודך.

זהבה גלאון: משתמע ש - - -

קארין אלהרר: טוב, אדוני, רצית לענות על השאלה השלישית של זהבה?

זהבה גלאון: אדוני, הגעת לחלק המעניין עכשיו.

זהבה גלאון: אתה רוצה לפרט?

מיכל רוזין: הוא שכח את השאלה.

מיכל רוזין: תזכירי לו, זהבה.

בנימין נתניהו: בטח.

בנימין נתניהו: קצת עניין.

זהבה גלאון: לא, לא קרה שנשארת speechless איזו דקה, אז פשוט לא - - -

בנימין נתניהו: לא, אני הולך להישאר speechless כמה ימים, אז - - -

קארין אלהרר: טוב, חברת הכנסת יעל גרמן.

יעל גרמן: כן, אדוני ראש הממשלה, אתה דיברת וחזרת ואמרת שעבודתך נמדדת במבחן התוצאה.

יעל גרמן: אז כשאנחנו מסתכלים על מבחן התוצאה, אנחנו רואים שה-BDS התחיל, ולא רק ה-BDS, כל תנועת החרם נגד מדינת ישראל, התחיל נגד יהודה ושומרון בלבד.

יעל גרמן: היום אנחנו רואים חרם נגד כל מדינת ישראל.

יעל גרמן: כל חודש אנחנו שומעים על אוניברסיטה או על איזהשהו ארגון אחר שמחרים אותנו, את מדינת ישראל.

יעל גרמן: זה מבחן התוצאה.

יעל גרמן: אנחנו מסתכלים על היחסים שלנו עם ארצות הברית והקרע בינך – בינך כראש הממשלה לבין הממשל הקיים עדיין בארצות הברית – לא היה כמוהו בתולדות מדינת ישראל.

יעל גרמן: זה מבחן התוצאה.

יעל גרמן: אתה היית זה שאמרת בזמן צוק איתן, שיש לנו הזדמנות בלתי חוזרת ואיזהשהו שילוב נסיבות שמאפשר לנו למצוא פיתרון יחד עם מדינות ערב המתונות, שיש להן אינטרס דומה לשלנו בדיכוי הטרור נגד איראן ונגד דאע"ש.

יעל גרמן: אבל במבחן התוצאה לא עשית מאום.

בנימין נתניהו: באמת?

יעל גרמן: כן.

בנימין נתניהו: איך את יודעת את זה?

יעל גרמן: אני מדברת על מבחן התוצאה.

יעל גרמן: אני לא יודעת - - -

בנימין נתניהו: איך את יודעת?

יעל גרמן: לא, סליחה, אני לא יודעת מה עשית.

יעל גרמן: אני מדברת על מבחן התוצאה.

יעל גרמן: אני לא יודעת מה עשית, אני מדברת בשפה שלך.

יעל גרמן: אני מדברת על מבחן התוצאה.

יעל גרמן: אתה ביקשת מאיתנו לבחון אותך במבחן התוצאה ובמבחן התוצאה של כל הדברים שמניתי, אתה בעיני כשלת ובין השאר מפני שאתה לא נותן להוציא ממך מספר תיקים וגם את תיק שר החוץ.

יעל גרמן: יכול להיות שאם היה שר חוץ, שהיה עובד יחד איתך, בשפה כמוך, אבל היה מדבר גם עם ארצות הברית וגם עם מדינות אירופה, יכול להיות שמצבנו היה משופר.

קארין אלהרר: כן.

בנימין נתניהו: תודה.

בנימין נתניהו: ה-BDS התייחס גם לגבולות 1948 במסמכי היסוד שלו ולא רק להתנחלויות.

בנימין נתניהו: זה חשוב.

בנימין נתניהו: תנועה שהיא הולכת, אבל אנחנו מקדמים חקיקה ויוזמת לחקיקה נגד ה-BDS באנגליה, במחצית המדינות של ארצות הברית ברמה הפדראלית.

בנימין נתניהו: פה פשוט משיבים מלחמה שערה וזה חשוב מאד, זה הדבר שקיים שם.

בנימין נתניהו: הדבר השני שאמרת – צוק איתן.

בנימין נתניהו: מה קרה בצוק איתן?

בנימין נתניהו: מה שקרה בצוק איתן זה שניסו להביא לנו כל מיני מדינות, למשל טורקיה, קטאר וכו', ואנחנו התעקשנו על כך שהגורם היחיד שאנחנו נעבוד דרכו, בנוסף כמובן לעזרתה של ארצות הברית, זה מצרים.

בנימין נתניהו: ואכן בסוף התהליך הזה קרו שני דברים.

בנימין נתניהו: אחד, אף אחת, אף אחת מהדרישות של החמאס לא התקבלה.

בנימין נתניהו: הוא פשוט נסוג מכל תביעותיו.

בנימין נתניהו: מכל תביעותיו.

בנימין נתניהו: עד הסוף.

בנימין נתניהו: כלום.

בנימין נתניהו: נאדה.

בנימין נתניהו: אפס.

בנימין נתניהו: פשוט הרים ידיים.

בנימין נתניהו: אנחנו אמרנו – המלחמה תיפסק כשהמלחמה תיפסק או הקרב יפסק, ואנחנו לא נקבל שום תביעות.

בנימין נתניהו: אמרו – אנחנו לא נפסיק עד שנקבל שדה תעופה ועד שלא נקבל נמל ועד שלא נקבל א' ועד שלא נקבל ב', ג', ד', ה', ו', עד תי"ו.

בנימין נתניהו: הם נסוגו מכל התביעות הללו ואנחנו עמדנו כצוק איתן גם בסירוב לתת להם את זה, וגם בתיאום בעניין הזה עם מצרים.

בנימין נתניהו: מה שקרה מאז צוק איתן – וכל מי שעיניו בראשו רואה את זה – זה שהתיאום שלנו עם מדינות במרחב, גם אם את לא יודעת על זה, הולך וגדל.

בנימין נתניהו: נכון, הדבר הזה לא הגיע לכלל מיצוי מדיני עדיין, אבל - - -

יעל גרמן: זה מבחן התוצאה שעליו דיברתי.

בנימין נתניהו: לא, מבחן התוצאה הוא קודם כל האם מדינת ישראל, ואני חושב שהמבחן הוא לא הסכם שלום שיכולים לקרוע אותו מחר.

בנימין נתניהו: אני מקווה שלו ואני חותר לזה שיהיו לנו הסכמי שלום עמידים, אבל קודם כל מבחן התוצאה שלנו זה עמידותה, שגשוגה, ביטחונה וקשריה המרובים של מדינת ישראל במרחב, וזה דבר שאנחנו מקדמים אותו ואתם יכולים להגיד 1,000 פעמים בידוד, ותגידו לי בידוד זה BDS.

בנימין נתניהו: כן, יש BDS ויש גם את האו"ם ויש גם את - - -

יעל גרמן: וסכסוך עם - - -

בנימין נתניהו: אבל אני רואה, כל אחד רואה מה קורה בעולם והקשרים הפנטסטיים הללו.

בנימין נתניהו: אתם רוצים להתעלם מזה.

בנימין נתניהו: אני לא מתעלם ממה שאתם אומרים לגבי ה-BDS.

בנימין נתניהו: להיפך, אני רואה אותו כפי שהוא, כגורם עוין ששום דבר שנעשה לא ישנה דבר וחצי דבר מבחינת כוונתו.

בנימין נתניהו: אבל לגבי ארצות הברית אני חוזר ואומר, היחסים - - -

קארין אלהרר: רק שנייה אדוני, רק בהמשך, אם תוכל להתייחס גם ל - - -

בנימין נתניהו: אני מוכרח להגיד לכם, אני לא מקבל את גישתכם ש - - -

קארין אלהרר: אדוני, סקר מכון מחקר בדצמבר הראה ששליש מהאמריקאים תומכים בסנקציות כלכליות על ישראל, כאשר בקרב הדמוקרטים מדובר ב-50%.

קארין אלהרר: כן, אבל אני רוצה להגיד לך שוב שהסקרים העוקבים, הם היותר מעניינים - - -

<קריאה: גאלופ.

בנימין נתניהו: העוקב של גאלופ אומר את זה והוא אומר את זה בצורה ברורה, ואת יכולה לראות גם את ההרכבים השונים של הדבר הזה.

בנימין נתניהו: אני לא הולך על סקר רגעי, אני מדבר על סקר של עשרות שנים, אותה שאלה, ואתם רואים את זה והשוני הזה הוא ברור לגמרי.

בנימין נתניהו: אבל הדבר החשוב שאני יכול להגיד לך, חברת הכנסת גרמן, אני חושב שהיחסים עם ארצות הברית הם כל כך חזקים, כי בניגוד להרבה מדינות שאמרתי, שהן מדינות שהבסיס של הקשר הוא אינטרסים, השותפות עם ארצות הברית היא שותפות ערכית.

בנימין נתניהו: לא עם כל אוכלוסייתה של ארצות הברית, לא עם מקטעים מסוימים שאינם שם, אבל עם הציבור האמריקאי בכללותו, הם מזהים את ישראל כמו חלק מהתרבות שלהם.

בנימין נתניהו: הם רואים, ובעניין הזה אני חייב להגיד שהפונדמנטליסטיים, הקנאים המוסלמים, הם אומרים – אתם השטן הקטן והם השטן הגדול.

בנימין נתניהו: הם זה אתם, אתם זה הם.

בנימין נתניהו: במובן הזה בלבד, במובן העמוק של האמירה הזאת, הם צודקים.

בנימין נתניהו: והציבור האמריקני רואה אותנו כך, רואה אותנו כחלק מאותה תרבות.

בנימין נתניהו: לא רק זה, הם רואים אותנו כמעוז קדמי של התרבות המערבית החופשית.

בנימין נתניהו: זה לא אומר שאנחנו מושלמים.

בנימין נתניהו: אנחנו לא מושלמים, אבל אני כופר בטענה שאנחנו מדינה לא דמוקרטית.

בנימין נתניהו: תראו את הדיון הזה.

בנימין נתניהו: תראו את התקשורת המלטפת שאני מקבל כל יום.

בנימין נתניהו: זו מדינה חופשית - - -

קארין אלהרר: זה נושא לדו"ח אחר, אדוני.

בנימין נתניהו: תזמינו אותי.

<קריאה: על זה היית צריך להיות באולם הזה אתמול.

בנימין נתניהו: חבל.

בנימין נתניהו: תזמינו אותי.

קארין אלהרר: באולם הזה אתמול, אדוני.

בנימין נתניהו: תזמינו אותי.

בנימין נתניהו: אני אדבר על חופש, תחרות, זה מה שצריך פה.

בנימין נתניהו: הרבה תחרות, להיפך.

בנימין נתניהו: כמה שיותר תחרות.

קארין אלהרר: אדוני, חסרה תחרות, זה לא לדיון, אבל - - -

בנימין נתניהו: חסרה תחרות.

בנימין נתניהו: בדנמרק יש 6 תחנות, מדינה יותר קטנה מאיתנו.

בנימין נתניהו: בפינלנד, מדינה יותר קטנה מאיתנו – 8 תחנות - - -

קארין אלהרר: אבל הרגולטור - - - מי מפריע לפתוח תחנות, אדוני?

בנימין נתניהו: אבל אין.

בנימין נתניהו: וזה מה שיהיה - - - אבל לצורך העניין, שאלתם בכל זאת מה אתה עושה כשר החוץ ותהיתם – אמרת שנפגשת.

בנימין נתניהו: אפשר להראות כאן משהו?

בנימין נתניהו: תעשו את זה בבקשה.

בנימין נתניהו: אפשר להדליק את זה?

בנימין נתניהו: דקה.

בנימין נתניהו: זה לא לוקח דקה, זה לוקח שניות.

בנימין נתניהו: אפשר להראות את זה?

קארין אלהרר: בבקשה.

בנימין נתניהו: מי עושה את זה?

קארין אלהרר: לא, לא עושים פה.

קארין אלהרר: בואו נתמקד, יש פה ישיבות סיעה, אדוני.

בנימין נתניהו: ברשותך, אני מביא עדות לוועדה הרי, חברת הכנסת אלהרר.

בנימין נתניהו: אפשר להראות את זה?

בנימין נתניהו: כמה זמן זה לוקח?

איילת נחמיאס ורבין: אני מציעה שנמשיך בינתיים עד שיעלו את זה.

בנימין נתניהו: נמשיך.

קארין אלהרר: בינתיים, כן.

קארין אלהרר: בבקשה, חבר הכנסת מייקל אורן.

מיכאל אורן: תודה, יושבת הראש, תודה-תודה.

מיכאל אורן: פנו אלי בכמה משימות פה ואני מקווה שאני אמלא אותן.

מיכאל אורן: אבל קודם כל אני רוצה להביע תמיהה לגבי המסקנה של הדו"ח לגבי חוסר תיאום בזמן צוק איתן.

מיכאל אורן: כמי שהשתתף בכל מערכות ישראל או כשגריר או כקצין דו"צ או כמסבירן לאומי מול התקשרות הבינלאומית מאז מבצע ענבי זעם, בשנות ה-90, אני יכול להגיד לכם שיחסית התיאום היה ללא רבב.

מיכאל אורן: ללא תקדים וללא רבב.

מיכאל אורן: קשה לי אפילו להצביע על מקרה אחד - - -

קארין אלהרר: אתה ראית את התחקירים, דרך אגב?

מיכאל אורן: אני ראיתי את התחקירים, אני לא מסכים עם המסקנות.

קארין אלהרר: אה, אתה לא מסכים עם התחקירים, אוקיי.

<יובל חיו: האמת היא שאני יוצא מודאג מהדיון הזה, כי אני בסך הכל, על הליך תחקור שמתקיים גם במשרד החוץ וגם בצה"ל, אני נוטה לסמוך עליו.

<יובל חיו: מדובר בשרשרת פיקודית וניהולית בשתי המערכות האלה, אבל אני מאזין לדברים ולהסתייגות מהתחקירים ומהמסקנות.

מיכאל אורן: אני כמי שעמד כל לילה מול עשרות מצלמות והיה צריך לאזן במסרים גם מדובר צה"ל, גם מהגוף שירדן עומד בראשו, לא היה מקרה אחד שלא קיבלתי את המידע בזמן אמת ובתיאום מלא בין כל הגופים, באופן אישי.

מיכאל אורן: היו.

מיכאל אורן: אני יכול להצביע בעבר, גם במקרה שאולי היה קשה שהיה במבצע של ה"מאווי מרמרה", המשט, שבאמת לא היה איזה כשל בתיאום בין דובר צה"ל ומשרד החוץ.

בנימין נתניהו: אבל כיוון שהזכרת את ה"מאווי מרמרה", גם דו"ח פלמר זו הייתה הצלחה כבירה שלנו, אפרופו מדינית.

בנימין נתניהו: שבעצם 80%-90% מהטיעונים שלנו התקבלו ופעם ראשונה מזה זמן רב שהאו"ם מתייצב עם דו"ח לטובת ישראל.

בנימין נתניהו: אני גם מזכיר לכם בבידוד המדיני שלנו, ששגריר ישראל באו"ם לאחרונה מונה לאחת משש הוועדות הקבועות של האו"ם.

בנימין נתניהו: לא רע.

בנימין נתניהו: לא רע.

בנימין נתניהו: כן, בבקשה.

מיכאל אורן: אני גם יכול להצביע בתור מי שעסק קצת בהיסטוריה, לפני שנכנסתי לכל התפקידים הללו, שיחסית לעבר ישראל פחות מבודדת מהעולם מאי פעם בהיסטוריה שלה.

מיכאל אורן: נקודה.

מיכאל אורן: אני כשהייתי סטודנט, אפילו המחשבה שיום אחד יהיו לנו יחסים, ולא רק יחסים טובים עם סין, עם הודו, עם רוסיה, עם הגוש הסובייטי שהיה קיים, פשוט לא יעלה על הדעת.

מיכאל אורן: זה פשוט היה משהו דמיוני.

מיכאל אורן: אני לא מדבר על שלום עם ירדן ומצרים, היה פחות - - -.

מיכאל אורן: אבל בכל זאת אנחנו ניצבים מול גרעין יחסי חוץ שלנו, ומתוקף תפקידי בכנסת, כיושב ראש של ועדת משנה ליחסי חוץ והסברה, ניהלתי מספר דיונים בדיוק על הנושא הזה.

מיכאל אורן: ירדן, השתתפת בחלק מהדיונים והגענו למסקנה שהתיאום בכלל לא רע.

מיכאל אורן: יש מקום לשיפור.

מיכאל אורן: יש מקום לקדם איזה גוף מתכלל - - -

קארין אלהרר: חבר הכנסת אורן, יש שאלה בסוף הדברים?

מיכאל אורן: יש שאלה בסוף הדברים.

קארין אלהרר: בבקשה.

בנימין נתניהו: זה - - -

קארין אלהרר: זה מאד נפוץ כאן בכנסת, לא בוועדה.

מיכאל אורן: ויש באמת בעיה של נרטיב על.

מיכאל אורן: אצל הפלסטינים יש נרטיב מאד פשוט של אפרטהייד, קולוניאליזם עם ביטוי אתני.

מיכאל אורן: כשאנחנו עומדים בפני קהילות בארצות הברית למשל בקמפוסים, כולנו נרגשים להביא נרטיב אחד, משפט אחד שמסכם את הסיפור הישראלי.

מיכאל אורן: הבעיה - והנה השאלה, יושבת הראש.

מיכאל אורן: השאלה היא, אנחנו עלינו לא אחת על האתגר התקציבי של משרד החוץ.

מיכאל אורן: הרי התקציב כולו לפעילות דיפלומטית נטו בעולם, הוא פחות ממה שמדינה מוציאה על - - - תפקיד.

מיכאל אורן: אנחנו מדינה שמשלמת מחיר כמעט פי שניים לאבטחת הנציגויות שלנו בעולם, מה שאנחנו עושים בפעילות בתוך הנציבויות.

מיכאל אורן: באפריקה, הייתי באפריקה בזמן האחרון, רק 4% מהסכום הקטן יחסית הזה, 4% הולך ליחסינו עם אפריקה.

מיכאל אורן: וכאשר שיפור קטן של 2-3% יביא שיפור ניכר.

מיכאל אורן: אז אני שואל אותך, אדוני ראש הממשלה ושר החוץ, האם יש מקום באמת לשקול מחדש – א' את התקציב היחסי שאנחנו מוציאים על מדיניות חוץ בעולם, והאם הגיע הזמן לשקול היטב היטב את סדר העדיפויות בהקצבת התקציב.

קארין אלהרר: עוד לא מונה וכבר מנהל דיוני תקציב, אדוני.

קארין אלהרר: בבקשה.

בנימין נתניהו: התשובה היא כן ואנחנו עושים את זה.

בנימין נתניהו: אחת הדרכים, במקום חלק את העוגה הצרה, זה להגדיל אותה בשיתוף של מדינות צד שלישי.

בנימין נתניהו: אנחנו עושים את זה באפריקה כרגע עם הגרמנים והאיטלקים ועוד היד נטויה.

בנימין נתניהו: זאת אומרת בתקציב יחסית קטן עבורם, גדול מאד עבורנו, ניתן למנף פריצה למרחב שם שבאמת האפשרויות הן - אני לא רוצה להגיד בלתי מוגבלות, אבל אנחנו לא רואים להן הגבלה, חוץ משאלות של משאבי אנוש וכסף.

בנימין נתניהו: אנחנו רוצים לקבל את המשאבים בפרויקטים משותפים.

בנימין נתניהו: כפי שאתה יודע, אנחנו עושים את זה גם בתחום הביטחוני ועל ידי כך מגדילים את היכולת שלנו.

בנימין נתניהו: אנחנו סגרנו נציגות בפילדלפיה.

בנימין נתניהו: אני ביליתי שם כמה שנים.

בנימין נתניהו: קיבלתי פניות יותר ממה שקיבלתי על כל דבר, מכולם, כל מי שהיה בכיתה מקבילה או משהו כזה.

בנימין נתניהו: סגרתי את זה ואמרתי אנחנו צריכים לפתוח – פתחנו בסין עוד נציגות ואנחנו פותחים גם במקומות אחרים, ואנחנו סוגרים.

בנימין נתניהו: אז אנחנו כל הזמן בתהליך של שינוי סדר עדיפויות.

בנימין נתניהו: ביחס למה שאמרת על הנרטיב, אני רוצה להעיר הערה אחת.

בנימין נתניהו: הנרטיב של האפרטהייד מקומו לא איתנו.

בנימין נתניהו: אנחנו חברה פתוחה, יש לנו אזרחים ערבים ומוסלמים בחברה שלנו והם אזרחים באמת שווי זכויות, על זה אין ויכוח.

בנימין נתניהו: זה לא מושלם, אבל זה יותר טוב מכל דבר – לא רק באזור, אלא גם במקומות רבים בעולם.

בנימין נתניהו: אבל האפרטהייד האמיתי זה הרעיון שצריך לעשות טיהור אתני.

בנימין נתניהו: טיהור אתני למדינה הערבית, לפיה הפלסטינים עצמם – טיהור אתני.

בנימין נתניהו: לא יהיה פה יהודי אחד, ככה הם אומרים.

בנימין נתניהו: לא שאני מציע, אני לא מציע, אבל כל אלה שמדברים על זכויות היו צריכים לבוא אליהם ולהגיד איך אתם מעיזים לדבר כך?

בנימין נתניהו: תארו לכם שאני הייתי אומר שכדי שייכון שלום בין ישראל למדינה פלסטינית, צריך לעשות טיהור אתני של ערבים בתוכנו.

בנימין נתניהו: מישהו היה מעלה את זה על הדעת?

בנימין נתניהו: זה בדיוק מה שהפלסטינים אומרים, ויש אנשים בעולם שנוהים אחריהם ומקבלים את הטיעון הזה.

בנימין נתניהו: אם יש אפרטהייד, אם יש טיהור אתני, זה בדיוק בכיוון ההפוך, והגיע הזמן להגיד את זה.

קארין אלהרר: תודה.

בנימין נתניהו: סליחה, אני ביקשתי סרט.

בנימין נתניהו: בלי סרט אנחנו לא נצא מכאן.

קארין אלהרר: לא, לא, אז אני מציעה אדוני, רק שנייה - - -

בנימין נתניהו: הנה, זה נגמר.

בנימין נתניהו: אפשר לסגור אורות?

בנימין נתניהו: רציתם לראות מה אני עושה.

קארין אלהרר: ראינו ברשת, אדוני.

בנימין נתניהו: אתם שאלתם.

בנימין נתניהו: שר החוץ לא עובד.

קארין אלהרר: זה לא מה שאמרנו.

קארין אלהרר: (מוצג סרטון)

קארין אלהרר: כן, בבקשה, חברת הכנסת איילת ורבין.

איילת נחמיאס ורבין: אדוני ראש הממשלה, כיוון שבמידה מסוימת נדמה לי שאני כמעט סוגרת את הדיון, אז קודם כל אני אעשה גילוי נאות.

איילת נחמיאס ורבין: הפעם הראשונה בחיים שפגשתי אותך הייתה בגיל 17 במסגרת משלחת הנוער של משרד החוץ, כשהיית שגריר ישראל באו"ם.

איילת נחמיאס ורבין: אגב, חבל שהמשלחת הזאת לא ממשיכה.

איילת נחמיאס ורבין: היא הייתה אחד מהכלים ההסברתיים הכי, הכי, הכי, הכי משמעותיים של מדינת ישראל, צריך לומר, לצערי לדעתי מזה 15 או 20 שנה, דורי, אני לא זוכרת, אבל היא משלחת מדהימה שעשתה עבודה בלתי רגילה.

איילת נחמיאס ורבין: יום אחד אני אספר לך מי עוד מהאנשים שנמצאים פה היו במשלחות האלה לאורך השנים.

איילת נחמיאס ורבין: אבל אני מסתכלת במידה רבה גם בגלל זה בעצב רב על הדעיכה של משרד החוץ.

איילת נחמיאס ורבין: אני לא רוצה לומר בדיוק איפה אני ממש הייתי.

איילת נחמיאס ורבין: תיכף אני אציין איפה הייתי לאחרונה, אבל אני פוגשת אנשים שהם מהטובים שבבנינו, בנותינו, והם לא יכולים, אתה יודע, הם עושים מדינה אחת, אולי שתיים ועוזבים.

איילת נחמיאס ורבין: הם לא יכולים לחזור לארץ.

איילת נחמיאס ורבין: הזכרת קודם שאתה לא יודע מה הבעיה בעמ"י.

איילת נחמיאס ורבין: אדוני ראש הממשלה ושר החוץ, אני מניחה שאתה כן יודע מה הבעיה של העובדים המקומיים.

איילת נחמיאס ורבין: רבים רוצים לעבוד במשרות כעובדים מקומיים ולהיות במדינות הלא קשות שירות נקרא להן.

איילת נחמיאס ורבין: אלפים, נכון, דורי גולד?

איילת נחמיאס ורבין: אלפים מתחרים על כל משרה, מרוויחים כסף שהם לא יכולים לעמוד ואני חושבת שזה משהו שצריך לתת לו את הדעת, כי גם הם עושים את שירות החוץ של ישראל.

איילת נחמיאס ורבין: אני רוצה לומר משהו בעניין יוון.

איילת נחמיאס ורבין: אני יושבת ראש שדולת הידידות ישראל-יוון.

איילת נחמיאס ורבין: הייתי עם יולי אדלשטיין, יו"ר הכנסת, ממש לאחרונה באתונה.

איילת נחמיאס ורבין: אני המשכתי גם לביקור רשמי בסלוניקי.

איילת נחמיאס ורבין: זה כמובן מאד מאד מרגש לראות, בהיבט הזה אני מוכרחה להגיד, אני יודעת שנפגשת אתמול עם ראש ממשלת קפריסין – בהיבט הזה זה מרגש ממש לראות מה קורה במערכת היחסים של מדינות הים התיכון.

איילת נחמיאס ורבין: אני חושבת שהפוטנציאל הוא גדול.

איילת נחמיאס ורבין: אני חושבת שהוא תלוי במידה רבה גם בנו.

איילת נחמיאס ורבין: עד כמה אנחנו נדע גם להעצים את הקשר הטרילטראלי הזה לעוד מדינות.

איילת נחמיאס ורבין: אבל אני כן מודאגת מזה שאתה ציינת שאנחנו יודעים שאין אנטישמיות.

איילת נחמיאס ורבין: ובאירופה, וגם ביוון אגב, הם מודאגים יחסית.

איילת נחמיאס ורבין: הם מודאגים מזה שראשי המדינות מאד מאד רוצים בקשר עם ישראל, ולעומת זאת הנתונים על האנטישמיות הם מאד מאד מאד קשים, כולל דו"ח ביוון מיום שלישי שעבר, אם אינני טועה, על 55%.

איילת נחמיאס ורבין: לא בטוח שהם יודעים מה זה אנטישמיות.

איילת נחמיאס ורבין: חלק מזה קשור גם להגירה הגדולה באירופה, אבל זה דבר מאד מאד בעייתי.

איילת נחמיאס ורבין: בעניין הפלסטיני אני רוצה לומר לך, אחד הדברים – ואני שומעת הרבה פעמים שרים בממשלה מדברים על הצעדים הכלכליים מול הפלסטינאים – ואני חושבת שזה הדבר שיכול היה לייצר גם שיח בינלאומי יותר בריא ופורה.

איילת נחמיאס ורבין: ודבר אחרון, אם מותר לי לסכם בעניין הזה, כן משהו ביחס שלך לביקורת.

איילת נחמיאס ורבין: כי בסופו של דבר אני כחברת כנסת אבל גם כאזרחית המדינה, הייתי רוצה לדעת שדו"חות ביקורת הם קודם כל מתיישבים על שולחנך, מסתכלים ואומרים – לא ישר זה לא וזה כן, ואני הקשבתי היטב ליובל חיו – אלא באמת באמת אתה קודם כל נדרש לסוגיות שהם מניחים בפניך ואיך מטפלים בהן, לפני שאנחנו אומרים – אני לא מקבל את זה, זאת לא המסקנה, לא זאת הפרשנות שלי.

איילת נחמיאס ורבין: ואני חושבת שזה חשוב במיוחד בוועדה לביקורת המדינה.

איילת נחמיאס ורבין: תודה רבה, ראש הממשלה.

בנימין נתניהו: תודה.

בנימין נתניהו: השינויים שאת מדברת עליהם ביוון וקפריסין, כמו במדינות האחרות, הם לא פועלים מאליהם.

איילת נחמיאס ורבין: נכון.

בנימין נתניהו: הם כתוצאה מזה שיש מדיניות.

בנימין נתניהו: אני מוביל את המדיניות הזאת, אני יוזם אותה.

בנימין נתניהו: את המפגש עם יוון, עם פפנדראו, אני יזמתי.

בנימין נתניהו: פגשתי אותו באקראי במוסקבה - - -

איילת נחמיאס ורבין: אני שיבחתי את זה, אדוני ראש הממשלה.

בנימין נתניהו: פגשתי אותו באקראי במוסקבה ומאז אנחנו זזים.

בנימין נתניהו: את הפסגה הזאת בקפריסין יזמנו.

בנימין נתניהו: אנחנו פה מפעילים את זה.

בנימין נתניהו: כך גם עם המדינות האחרות, אנחנו יוזמים.

בנימין נתניהו: זה לא דבר שמתרחש בפני עצמו.

בנימין נתניהו: זו מדיניות ברורה, חשוב לי להדגיש את זה כאן.

בנימין נתניהו: לגבי האנטישמיות, לא אמרתי שאין אנטישמיות ביוון.

בנימין נתניהו: אני מכיר את הדור.

בנימין נתניהו: אמרתי שבאסיה אני לא נתקל בזה.

בנימין נתניהו: זה לא אומר שבאירופה אני לא נתקל בזה, אני בזה הרבה.

בנימין נתניהו: זה מאד מטריד.

איילת נחמיאס ורבין: אבל אנחנו צריכים לקשר בין ההתחזקות אל מול המנהיגות לבין הציבור.

בנימין נתניהו: תראי, יש שאלה.

בנימין נתניהו: אני חושב שהשאלה של שנאת האחר, שהיא כוללת בתוכה גם את האנטישמיות, שנאת האחר היא תופעה בקיבוצים אנושיים.

בנימין נתניהו: זה לא דבר ש – אנחנו מנסים, אנחנו מייצרים חברות ואנחנו מייצרים נורמות כדי לסלק את זה או למתן את זה, לשנות את זה, אבל תופעה די ברורה ואת לא צריכה כנראה יהודים בשביל אנטישמיות.

בנימין נתניהו: שנאת יהודים לא מכריחה נוכחות של יהודים.

בנימין נתניהו: זה מה שאנחנו מגלים עכשיו בחלקים של אירופה.

בנימין נתניהו: אבל עם זאת אנחנו צריכים לטייב את זה או לאזן את זה גם בדברים אחרים.

בנימין נתניהו: בוודאי בוודאי אני יכול להגיד לכם משהו.

בנימין נתניהו: זה לא כל כך משנה אם אתה מאד מאד גדול ומאד חזק.

בנימין נתניהו: זה לא משנה.

בנימין נתניהו: אנחנו לא גדולים, אנחנו מדינה קטנה, אבל ככל שנהיה יותר חזקים, יותר עוצמתיים, כך הדברים האלה ייתכנו.

בנימין נתניהו: אני לא בטוח שאני יכול לשנות.

בנימין נתניהו: זה ההבדל ביני לבין כמה מחברי פה.

בנימין נתניהו: אני לא בטוח שאני יכול לשנות את המגמות המובנות בטבע האדם וגם בטבעם של עמים ודתות.

בנימין נתניהו: אנחנו חושבים שזה תהליכים, שזה קשור בנו.

בנימין נתניהו: זו גישה לא פוליטית, פוליטית במובן החיובי,שיש בה איזו נאיביות מדינית וגם היסטורית.

בנימין נתניהו: לדעתי זו קודם כל אי הבנה, כי חוסר הבנה בתהליכים היסטוריים שמתרחשים וגם בנושא של האנטישמיות, יש פה תהליך שהוא מאד מדכא.

בנימין נתניהו: אנחנו צריכים לדעת את זה.

בנימין נתניהו: להסתכל עליו נכוחה.

בנימין נתניהו: לאורך כמעט מאות שנים, אפשר להגיד אלפי שנים מאז התקופה ההלניסטית, מה לא אמרו על היהודים?

בנימין נתניהו: אמרו דברים נוראים, וזה לא רק המוני העם, זה גם אנשים משכילים בתוך ימי הביניים והזמן החדש.

בנימין נתניהו: וולטר לא היה בור, אבל מה שהוא כתב על היהודים – נורא.

בנימין נתניהו: דוסטוייבסקי לא היה בור.

בנימין נתניהו: הוא היה גדול הסופרים, מגדולי הסופרים שאני קראתי ואת קראת, אבל מה שהוא אמר על היהודים זה בלתי נסבל.

בנימין נתניהו: אז אמרו עלינו שאנחנו מרעילי הבארות ומוצצי הדם של הילדים ורוצחי ילדים ושאנחנו מקום של כל חוסר היציבות בעולם.

בנימין נתניהו: אמרו עלינו וזה לא היה נכון אז וזה הפסיק, לפחות בחברה מתורבתת, זה הפסיק לכמה עשרות שנים אחרי השואה וזה חזר.

בנימין נתניהו: ומה שאמרו אז על היהודים היום אומרים על מדינת היהודים.

בנימין נתניהו: וכמו שלא היה להם הסבר, היהודים לא היו אשמים, כך אני חושב, הם לא היו אשמים בדברים הנוראים בהאשמות, ב-blood libels האלה שהאשימו אותם, גם מדינת ישראל לא אשמה.

בנימין נתניהו: ואני כאן נופל על אלתרמן, אני יודע שאת חברת מפלגת העבודה.

בנימין נתניהו: אני חשוב שאלתרמן פגע בזה בול.

בנימין נתניהו: הוא אומר ההצלחה הגדולה ביותר - - -

איילת נחמיאס ורבין: הוא היה חסיד ארץ ישראל השלמה, אדוני.

בנימין נתניהו: לא, הוא היה חסיד של משהו אחר, של אמירות חדות ומושחזות מאד.

איילת נחמיאס ורבין: לגמרי.

בנימין נתניהו: ואלתרמן אמר שהניצחון הגדול ביותר של שונאי ישראל זה שכשהשנאה שלהם, כשההטחות שלהם במדינת ישראל מופנמות על ידיהם כמוצדקות.

בנימין נתניהו: ואני אומר לכם, אנחנו לא מדינה מושלמת, אבל אנחנו יחסית למדינות העולם לא רע.

בנימין נתניהו: לא רע בכלל יחסי לדמוקרטיות, אבל ההלקאה העצמית שלנו, ההלקאה העצמית שלנו, שהיא שונה מהרצון לשפר, ההלקאה העצמית, כאילו אנחנו שורש הבעיה, כאילו אנחנו באמת עושים כאן דברים נוראים, פשעים נגד האנושות, חיילנו, מפקדנו, קברניטנו – זה לא נכון, ויש פה הרבה הרבה תרבות השקר, שעשקה את עמנו, פשטה את עורו של עמנו במשך אלפי שנים.

בנימין נתניהו: אותו הדבר מופנה כלפינו.

בנימין נתניהו: יש הבדל אחד.

בנימין נתניהו: יש הבדל אחד גדול מאד וההבדל הוא שיש לנו היום מדינה, יש לנו ממשלה, יש לנו צבא ויש לנו שירותי מודיעין, ויש לנו גם משרד חוץ ויש לנו שירותי הסברה ואנחנו יכולים להשיב מלחמה ואנחנו נלחמים בזה.

קארין אלהרר: תודה.

בנימין נתניהו: אבל מעבר לזה אני רוצה להגיד לך שלהערכתי רוב האנושות, מבחינה מספרית, איננה נגועה בבעיה.

בנימין נתניהו: יש לנו שם הזדמנויות גדולות, גדולות מאד, ואנחנו מממשים אותן.

קארין אלהרר: אדוני ראש הממשלה, לוחשים לי שאתה צריך ללכת למקום אחר, בוודאי זמנך חשוב.

בנימין נתניהו: את מגרשת אותי.

קארין אלהרר: לא, חלילה.

בנימין נתניהו: עד שהתחלנו ליהנות.

בנימין נתניהו: התחלנו לדבר.

קארין אלהרר: אני מזמינה אותך להישאר, אין שום בעיה, יש לנו דיונים באמת שנמשכים לאורך זמן, אבל פשוט אני מבינה שלשכתך מבקשת שתצא לדברים האחרים.

קארין אלהרר: אני רק אבקש לסכם.

קארין אלהרר: לפני כן, יובל, תרצה?

<יובל חיו: אני רק בשתי מילים אתייחס לאמירה של העיסוק בתהליכים.

<יובל חיו: אדוני ראש הממשלה, אני כן יכול להגיד לך שמשרד מבקר המדינה ככל הנראה ימשיך לעסוק בתהליכים והיא ייתן לזה הרבה זמן והוא יצביע על הכשלים שיש בתהליכים.

<יובל חיו: עניינו של הדיון פה היה משרד החוץ, למרות שהוא חרג לתחומים שאנחנו לא נוכל להתייחס אליהם.

<יובל חיו: אני כן אומר וחוזר לדברי בפתיחה – כן יש תהליכים שמתרחשים באשר לתפקוד של משרד החוץ.

<יובל חיו: אני חושב שנמצאים פה גם עובדי משרד החוץ.

<יובל חיו: הם יודעים גם על מה אני מדבר והם ראויים לבחינה.

<יובל חיו: אתם מסרתם לנו התייחסות מפורטת לממצאים.

<יובל חיו: אגב, לרובם אנחנו קראנו הסכמה עם מה שכתוב בדו"ח ובכוונתנו לעקוב אחר כל פעולה שתעשה בנושא הזה.

<יובל חיו: אני מוסיף עוד מילה.

<יובל חיו: הייתה פה התייחסות לשריפה בכרמל.

<יובל חיו: ברשותך, אני אתייחס לכך.

<יובל חיו: לא עסקתי בדו"ח הזה כשהוא נכתב, אבל יוצא לי להיות בגופים הרלבנטיים לדו"ח הזה ואני כן יכול להגיד שנעשים שינויים דרמטיים בעקבות ממצאים שהועלו בדו"ח הזה, שיש לברך עליהם וראוי שהדברים האלה ייאמרו.

בנימין נתניהו: תראה, אני רוצה להגיד לך, קודם כל אני לא אמרתי לכם שלא תעסקו במה שאתם עוסקים, אני חושב שזה הכרחי וטוב שאתם עושים את זה.

בנימין נתניהו: זה לא אומר שאנחנו צריכים להסכים על כל דבר שאתם מחליטים, או שאתם מבקרים, אבל בוודאי שהתהליך שאתם עושים הוא חשוב והוא מבורך.

בנימין נתניהו: הוא עוזר לנו.

בנימין נתניהו: זה דבר אחד.

בנימין נתניהו: כמובן שיש יוצאים ויש חריגות ואנחנו אומרים את זה.

בנימין נתניהו: הדבר השני הוא שאני דיברתי על המאזן, המאזן בשיח הציבורי שלנו ובתרבות הפוליטית שלנו בין תהליכים לתוצאות.

בנימין נתניהו: כל מערכת, אם היא חפצת חיים וחפצת עתיד, חייבת להתרכז בתוצאות.

בנימין נתניהו: זה לא שזה פוסל את התהליכים, אבל תהליכים צריכים לשרת תוצאות ולא ההיפך.

בנימין נתניהו: תוצאות לא צריכות לשרת תהליכים.

בנימין נתניהו: זה דבר שני.

בנימין נתניהו: הדבר השלישי, לגבי דו"ח הכרמל.

בנימין נתניהו: כל מה שאתה אומר זה נכון, אבל מה שאני אומר זה גם נכון.

בנימין נתניהו: כל השיפורים האלה שנעשו במערך הכיבוי ובכבאיות ודברים אחרים, אלה דברים מצוינים, אבל אם לא היו נעשות תוספת של מטוסי הכיבוי – זה לא היה עוזר.

בנימין נתניהו: שריפות יער אי אפשר לעצור.

בנימין נתניהו: שריפות שטח – אי אפשר לעצור בלי מטוסי כיבוי.

בנימין נתניהו: כל העולם היום מבין את זה.

בנימין נתניהו: אני הבנתי את זה תוך כדי השריפה כי הייתי ביוון עם פפנדראו כמה חודשים לפני זה וראיתי איך מטוסים באים ומכבים, ולכן מיד התקשרתי והבאתי כ-30 מטוסים תוך פחות מ-48 שעות.

בנימין נתניהו: הם כיבו את השריפה וגם מאז השיפורים שחלו, מה שמכבה את עיקר השריפות וכמעט את כל שריפות השטח האלה, זה מטוסי כיבוי.

בנימין נתניהו: אם היינו עושים את כל מה שיש בדו"ח ולא היינו עושים מטוסי כיבוי, לא היינו מכבים את השריפות.

בנימין נתניהו: אם היו מטוסי כיבוי ללא השיפורים שאתה מדבר, אני מניח שהם היו מכבים את רובן, אולי את כולן, פחות טוב.

בנימין נתניהו: צריך לעשות את שני הדברים, אבל עדיין האבחנה שלי, אני עומד עליה.

בנימין נתניהו: ותבינו, זו גם זכות וחובה של הקברניטים לשמוע את הביקורת, לקבל חלק ממנה, לקבל את רובה, אבל לא בהכרח לקבל את כולה.

בנימין נתניהו: בסוף אנחנו הקברניטים, בסוף אנחנו נשפטים על ידי גורם אחד, והגורם הזה זה הציבור.

קארין אלהרר: תודה רבה, אדוני.

קארין אלהרר: אני רק רוצה לסכם, ברשותך.

קארין אלהרר: קודם כל אני מבקשת לשוב ולהודות לך על שהגעת לדיון בוועדה.

קארין אלהרר: זה אמור לקרות בדרך שבשגרה, השרים מגיעים ובעצם משיבים לדו"חות הביקורת.

קארין אלהרר: עם זאת אני חייבת להגיד שהתרשמתי שיש כמה נקודות שבהן התשובות שהיו הן תשובות שפשוט לא מקבלות את הביקורת ואחד הדברים זה באמת הנושא של צוק איתן.

קארין אלהרר: אני רק אסב את תשומת ליבו של אדוני שבהערות ראש הממשלה לדו"ח, לא נאמר לא דבר ולא חצי דבר על ההתנגדות לחוסר התיאום שהיה וניתנה תשובה לא מאד מפורטת, אבל אומרים שחוזקו ממשקי העבודה השוטפים.

בנימין נתניהו: אמרתי את זה פה.

קארין אלהרר: לא, בסדר גמור, אבל זה קצת שונה מלא מקבל את זה לגמרי.

קארין אלהרר: ודבר שני אדוני, זה אמנם לא היה נושא הדו"ח אבל זה עלה, לעניינו של עורך הדין יצחק מולכו.

קארין אלהרר: אני חייבת לומר, במיוחד כיושבת ראש הוועדה לענייני ביקורת המדינה, העובדה שיש אדם שהוא לא מבוקר על ידי הכנסת, אם יש חוות דעת של היועץ המשפטי לממשלה, אני אבקש ממשרדך להעביר אותה אל הוועדה.

קארין אלהרר: אני חושבת שהדבר הזה חשוב.

קארין אלהרר: בסוף כל הגופים שפועלים למען ולטובת אזרחי מדינת ישראל הם גופים מבוקרים ואני חושבת שהדבר הזה חשוב.

בנימין נתניהו: האם ביקרתם את הלל קוברינסקי?

קארין אלהרר: לא נדרשנו.

בנימין נתניהו: למה לא?

קארין אלהרר: לא נדרשנו.

בנימין נתניהו: אז למה לא דרשת?

בנימין נתניהו: עכשיו את דורשת על מולכו?

קארין אלהרר: כי לא הייתי יושבת ראש הוועדה, אדוני, הייתי בקואליציה.

קארין אלהרר: זוכר?

איילת נחמיאס ורבין: אדוני ראש הממשלה, דרשו אז ועשו רעש גדול מזה שלהלל קוברינסקי לא היה הסכם ניגוד עניינים - - -

קארין אלהרר: לא, אבל גם הייתי בוועדה.

בנימין נתניהו: אבל למולכו יש.

קארין אלהרר: בסדר גמור, אז להציג אותו לוועדה, אדוני.

בנימין נתניהו: אין בעיה.

איילת נחמיאס ורבין: סליחה אדוני, - - - היה צריך להגיד שאכן יש לו הסכם ניגוד עניינים.

בנימין נתניהו: ברור.

קארין אלהרר: לא, בסדר.

איילת נחמיאס ורבין: אני לא חושדת בה שהיא עושה למישהו הקלות, אבל אני אומרת לך שבעניין - - -

בנימין נתניהו: יש לו הסכם ניגוד עניינים.

קארין אלהרר: בסדר גמור.

בנימין נתניהו: אתם יודעים שיש.

קארין אלהרר: אני אבקש לקבל את דו"ח תיקון הליקויים לוועדה.

קארין אלהרר: כמנהג הוועדה אנחנו צריכים לקבל.

קארין אלהרר: ולבסוף אדוני, באמת, נאמרו כאן המון דברים גם על ידי חברי כנסת, אני חושבת שזה עבר כחוט השני בדיון שיש קושי, ובאמת אין ספק שיש כישרון ויכולות, אבל האם אחרי כל הדברים ששמעת כאן, אתה עדיין עומד על דעתך שאין צורך בשר חוץ במשרה מלאה?

בנימין נתניהו: לא אמרתי את זה.

בנימין נתניהו: יש שר חוץ במשרה מלאה.

בנימין נתניהו: אני פשוט עושה כמה משרות מלאות כמו שצריך.

קארין אלהרר: נפרד ממשרד ראש הממשלה, אדוני.

בנימין נתניהו: נתתי לך תשובתי.

בנימין נתניהו: כמה משרות מלאות בו זמנית.

איילת נחמיאס ורבין: אז אני מצפה על דו"ח על משרד הכלכלה, אם ככה.